
Introduction 

The First reference to sonnets in Khasi prose which survives 
till today was made by the Rev. Father Hopewell Elias (1973) ; it 
was followed by an opinion of Owen Rowie on the sonnets of Dewi 
Sing Khongdup (1967). The work of Elias simply speaks of the 
sonnet as a peotic form and that of Rowie appreciates the accom- 
plished sonnets of our poet Khongdup. So the field was left open to 
Mr. B. L. Swer to investigate the origin of this form of poetic cre- 
ation to describe its features, and to analyse its peotic and theme 
with understanding and confidence. 

Mr. Swer was meditating upon the topic for some weeks in 
August this year for a college seminar. But when I perused, the scheme 
he has chosen to follow,. I found that he has delved deep enough and 
has analysed the materials he came by in a schematic manner. He has 
done well to have it published when zeitgist demands for more works 
of this catogory in our own language. 

Dessident voices respecting the whole work should not deter 
many a tyro in this field of study, for ‘He that observeth the wind 
shall not sow ; and he that regardeth the clouds shall not reap.” A 
critic should on the other hand always cast his bread upon the waters 
; for he shall find it after many days. Readers who are used to read- 
ing voluminous works may find this a monicum, but the great ness of 
a work of art does not lie alw ays on volumes of printed pages for it is 
also found in the justification of the title by printed words and the 
quality of such words w'hich this booklet is not Jacking. 

This is the fiist authentic historical account of the sonnet in 
Khasi, the first critical study of Khongdup's sonnet of this length 
and magnitude, and it happens also to be the first work in which Mr. 
Swer demonstrates his critical faculty. It is, therefore, premature to 
post it into any ledger folio of known schools, of criticism because 
the author is yet to prepare his manifesto to that effects ; but Katto 
Katne Shaphang ka Sonnet is a positive contribution of Khasi liter- 
ary criticism which should be welcomed. 

Garikhana, Shillong H. W. STEN 

October, 23, 1979 




Ki Tienlamphrang 


Kane ka Essay ba lyngkot ka long, ha ka jingshisha ka jingpule 
(paper) ba dei ban pule ha ka Seminar ka Synod College Khasi De- 
partment. Hadien ba la dep thoh la shem ba ka la jrong than kum ka 
jmgpule ha ka seminar. Nga la ioh jingmut ban shu shon noh ia ka, 
bad hadien ba nga la duriap bha bad ha ka juh ka por da ka jingsyier 
bad jingartatien, nga la rai ban pynmih ia ka ha ka dur jong ka kot 
lyngkdop. 

Ka Subject pule kaba ki khot ka ‘Criticism' ha ka literature 
ka long kaba dang shu sdang thylleng ha ka thoh ka tar Khasi. Tang 
khyndiat eh ki kot ki la mih pyrthei kiba kren shaphang kane ka 
bynta ba kongsan jong ka literature. Ngi lah ban ong ruh ba ka jingroi 
jingsan jong kano kano ka literature la thew ruh da u mawser ka 
‘criticism’. Kumta kane ka essay ka long ka jingpyrshang barit ban 
bteng shuh shuh ia u kynjri ka thoh ka tar ha kane ka bynta. Hynrei 
nga ong kloi lan hangne ba ngam niew ialade kum uwei u riew tip ka 
bishar bniah ne uta u kritik uba don ka jingshemphang kaba iar bad 
jylliew shaphang kane ka phang. Kane ka long tang kum ka ‘jingtrud’ 
ia ka sla khyndew jong ka lyngkha baiar ka ‘criticism’ ka Khasi Lit- 
erature kaba dang shu dep sdang shyrli. 

Ka Khasi Poetri ka la roi katta katta ha kine ki snem, hynrei 
ka la roi tang ha ki katto katne ki bynta kum ki jingrwai ba ki khot 
‘ lyric\ ki ‘narrative poem’ bad ki ‘ballads’. Kumba ka paw ki lyric’, 
ki kham roi ba baroh. Kaei kaba shat ha ka jingiohi jong nga ka dei 
ki Sonnet jong u Bah Dewi Singh Khongdup. Kine shisha ki long ka 
jingpyrshang ban pynwan dur bad ban pynbha pynjlih shuh shuh ia 
kane ka rukom thoh poitri ka ri Sepngi ha ka Khasi Literature. U Bah 
Dewi Sing u la lah ban leh ia kata. Ki Sonnet jong u ki la plie syndon 
wang ia ka khyrdop ban rung sha kawei pat ka bynta ka thoh poitri ia 
kaba la juriaid lait mynshuwa. 



Ka jingjer kyrteng ia kane ka Essay ha kane ka kot lyngkdop 
ka lah ban ialam jingmut bakia ia ki nongpule ban pyrkhat ba ka 
essay ka kren khamtam eh shaphang ka thymmei bad ka history ki 
sonnet ka Ri Sepngi. Hynrei ka jingthmu ba kyrpang ka dei ka 
jingbishar bad jingthew tarajur ia ki sonnet u Bah Dewi Sing 
Khongdup ia kaba la kren ha ka Lynnong ka BaSaw. Ka jingbuddien 
lyngkot ia ki sonnet ka Ri Sepngi ka long tang kum ban ialam jingmut 
ia ki nongpule sha ka thymmei bad ka jingroi jingsan jong ki ha kine 
ki ri. Ngin lap bun tylli ki kot kiba la thoh shaphang ki sonnet da ki 
nongthoh bad ki riew pyrkhat kiba khraw. Ka dei na kine ki kot ba 
kham paw ba ia kane ka history la pruid - dur. 

La kyrmen ruh ba yn sa kren ei ei hadien shaphang ki sonnet 
jong kiwei pat ki nongthoh Khasi kum u Bah Frank M. Pugh bad u 
Bah S. J. Duncan. 

Uwei u nongthoh bad nonghikai ba paw khmat u la kynthoh 
kumne ha kawei na ki kot jong u : ‘Uno uno u nonghikai urn lah ban 
iaid kiar ne klet ia ki bynta ba ki khynnah skul/college jong u ki don 
bad ai ei ei ha ka jingthoh jong u lada kata ka jingtrei ka iasnoh bad 
>ka jingpule jong ki’. Nga da sngew iahap jingmut katta katta eh bad 
une u riewpyrkhat. 

Nga kwah ban pynpaw ruh hangne ia ka jingsngewnguh jong 
nga ia u Ma H. W. Sten uba long kum u nongai jingmut bad mynsiem 
ha kane ka jingpyrshang barit jong nga, bad lada ym shem la dei da 
ka ‘jingtynruh’ jong u kane ka essay kan ym la mih pyrthei. 


The Synod College 
Shillong - 2 

The 8th, October, 1979 


BEVANL.SWER 



Ka Lamkhmat ia ka sien-shon baar 


Ngi sngewbha shibun eh ban iohi ba ki riewthoh bad ki 
riewpule jong ngi mynta ki la sdang ban shemphang bad fiiewkor ia 
ka Literary Criticism kaba long kawei ka tnat ba kongsan jong ka 
litereshor. Ngi kyrmen ba ka thoh ka tar jong ngi kan nangroi nangsan 
shuh shuh ha kane ka liang lada da ka jingmih jong kiwei ki kot de 
bad ka jmgpdiang jingniewkorda ki nongpule nth kumjuh. 

Ha kane ka sien shon baar la pyrshang ban pynbeit ia ki katto 
katne ki jingbakla bad ban pynshai shuh ia ki katto katne ki bynta 
kiba la pyrkhat ki dang duna. Ia kane yn iohi khamtam eh ha ki 
Lynnong I haduh IV. 

Kumba la kdew ha “Ki Tienlamphang” jong ka sien shon ba 
nyngkong, ngi sngewbha shibun eh ba ha kane ka kynti mynta la lah 
ban kynthup ia ki lynnong ba iadei bad ki Sonnet u F. M. Pugh bad 
u S. J. Duncan. Ngi kyrmen ba kane ka jingpyrshang ban bisharbad 
pynshongdor sa ia ki sonnet jong kine amgut ki myllung jong ngi 
kan long ka jingnoh syniang shuh shuh sha ka thoh ka tar Khasi ha 
ka liang ka criticism. 


Chapel Road 

Qualapatti, Shillong BEVAN LIONEL SWER 

June, 15, 1981 

1. Kaei ka Sonnet 

Ka thymmei jong ka jingrwai kaba ngi khot ka Sonnet ka dei 
na Ri Italy bad ka kyntien sonnet ka mut *i sur i barit’(a little 
sound). La shim ia kane ka kyntien na ka ktien Italian Sonnetto. 
la kane ka kyntien pat la ong ba ka lah ban wan na ka ktien French 
barim, sonnet kaba long ka jingpynrit na ka son kaba wan pat na 
ka ktien Latin sonus - ka jingsawa ne ka Iyer riewsur. 

Ngi lah ban ong ba ka sonnet ka long kata ka jait jingryvai 
jong ka lyric poetry. Hynrei ngim dei ban sngewthuh bakla pat ba 
baroh ki jingrwai lyngkot ki dei ki sonnet. Shikyntien hangne ki 
lyric ki kren ei ei shaphang ki jingsngew ba shapoh jong u briew, 
ia kata ka pyrthei ba hapoh ka pyrthei.Ka jabieng u briew ka dei 
kata ka pyrthei - kaba kham iar kham jylliew, kham maian bad 
phylla ban ia kita kiei kiei kiba paw shabar. Ki lyric ki pyrshang 
ban sei blar ia kine baroh shabar ha ka dur babun rukom, bad ba 
ithiang bad ruh ba shoh jingmut katta katta. Kum kiwei kiwei ki 
jingrwai lyric. Ki sonnet ki pynpaw ia kawei ka jingsngew ne 
jingmut jingpyrkhar ne jingshem jingiakynduh bashon jingmut 
ha ka dur-rwai batuid ryntih (rhythmic melody). Hynrei ki sonnet 
ki pher pat na kiwei ki lyric tang ha ka dur ka dar (form) bad ki ia 
syriem pat ha ka sengkhan sengpyrkhal. 

Ka sonnet ka dei ka jingrwai ba kynthup ia ki 14 lain, 10 
kynnoh ha kawei kawei ka lain , bad ka jingthew - tara (rhyme- 
scheme) kaba la buh pyrkhing. U George Gascoigne u ong kumne, 
“Ngan shah ialade ban khot ia kine ki sonnet kiba kynthup khadsaw 
khadsaw lain, bad man kawei pa kawei ka Iain ka don shiphew 
kynnoh” (I can best allow to call these sonnet which are of 14 
lines every line containing 10 syllables). Kane ka long ka jingthew 
jingpynbiang kaba baroh ki nongthoh sonnet ki bud. 

U William Haslitt u kynthoh pat kumne shaphang ka sonnet; 
“Ka jingthmu bakhraw tarn jong ka sonnet ka i kumba ka pynpaw. 



2 


ha ka rukom thoh kyntien badon sur (musical numbers bad ha 

shikun mynsiem ia kano kano ka jingmut jingpyrkhat ba wan shoh 
hateng hateng lane kano kano ka jingsngew ha ka shimet.” 

Ka sonnet shisha ka dei ka jait jingrwai lyric kaba la ioh ia ka 
kyrdan ba kham kyrpang na kiwei pat ki jait jingrwai ha ka 
litereshor ka Ri Sepngi. Ia kane lah ban sakhi da kaba ngi iohi 
kumno ba uwei pa uwei u myllung bapawnam ka Ri Sepngi 
khamtam ka ri England ha ki san tylli ki spah snem, urn shym la 
iaid lait na kane ka thoh jingrwai. 

Mynta ngin ia buddien lyngkot ia ka jingsdang bad jingroi ki 
sonnet, bad ka bynta ba ki don ha ka litereshor, khamtam ch ha ka 
jingiadei bad ka English Literature. 

Ka long ka jingshisha ba ka tynrai jong ka sonnet ka dang sah 
ha ka jingkahdum haduh mynta. Hynrei ka don ka jingsngewthuh 
bad jingtharai ba ka sonnet ka sdang thylleng ha ka spah snem ba 
khatlai ha Sicily. La ong ba hangne ka sonnet ka la suh thied sha 
Tuscany. Dei pat ha ka spah snem bakhatsaw ba kane ka rukom 
thoh jingrwai ka la tyngshaih phyrnai lyngba ki shympriah - kti 
jong u Petrarch. 

La ju ong da kiba bun ba u Francesco Petrarch u myllung 
bakhraw ka Ri Italy (1304 - 74) u dei U Kpa jong ka jingrwai 
sonnet. Hynrei don pat ki kritik ki bym mynjur ia kane. U Theodore 
Watts Dunton ha ka Encyclopaedia Britannica u shim ba u Fra 
Guittoned’ Arezzo u dei u nongthoh sonnet banyngkong tarn. 
Nangta, la ai jingmut ruh ba u Pierro Delle Vigne u dei u nongprat 
lynti ha kane ka rukom thoh poitri. Hynrei don ki kritik ki bym 
mynjur ia kane ruh. Kine pat ki ong ba ha ka spah snem kaba 
khatar la don ki kynja jingrwai ba ju khot strambotto kaba kynthup 
ia ki arty Hi ki quatrain bad la bud pat da ka refrain jong ki hynriew 
lain. Kine ki jingrwai, ki ong, ba ki long kum ki symbai jong ka 

sonnet. Ha kine ki por ka dur ka dar jong ka sonnet kam pat shym 
la long kaba ryntih ne shim ia ka dur ka dar kumba ka long hadien. 
Ym pat don kita kiba ki khot octave bad sestette , bad bunsien eh 
ki dei ka bynta jong kano kano ka jingrwai bajrong. Shikyntien 
hangne don ki kyrteng kiba ju pyniadei bad ka sonnet, bad kita ki 
long ka conzone , sonetto bad ka balleta. Conzone ka dei ka 
jingrwai ba ju rwai khlem ka put ka tern, sonetto ka jingrwai ba ju 
rwai ryngkat bad ka put ka tem bad balleta pat, ka jingrwai ba ju 
rwai ryngkat bad ka jingshad. 

Ka rukom pyndonkam ia ki quotrian ha ka thoh sonnet la 
wallam nyngkong da u Guittone kum ki nuksa abba abba : bad 
nangta cdc cdc kiba long kum ki tercets. U Dante Alighieri (1265 
- 1121) uwei na ki nongthoh ba khraw tarn jong ka Ri Italy u la 
thoh bun tylli ki sonnet ha ka thup jingrwai ba la ai kyrteng La 
vita nouvo (1293). Hangne ngin shem kumno u Dante u pyrkhat 
shaphang ka jingieid ia ka Beatrice kaba la iap noh haba ka dang 
khynnah. Lyngba kine ki sonnet ngin iohi kumno U Blei U dei ka 
tymai jong ka Beatrice kaba la lah ban long kum u kynja ksiang 
hapdeng ka jingshisha U Blei bad ka jingieit bad ka lah ruh ban ai 
mynsiem ban ieit ia U Blei. Ka jingiap jong ka kam long kaba 
bakla narnar dei lyngba kane ba u nongieit u lah ban poi sha ka 
jingkhuid pliar ha ka met bad mynsiem. U Dante, u wallam ia ki 
quatrain kumne : abba abba , bad ki tercets pat kumne : cde dcd 
cad dcd cde cde cd cd cd. U Dante u la thoh 51 tylli ki sonnet, 
bad kumba la kdew haneng ki long na ka bynta ka Beatrice kaba 
long ka pansngiat ka dohnud jong u. 

Haba ngi phai biang sha u Petrarch ngi lap ba u la wallam ia 
ko rukom thoh bathymmai bad ban kiarpa ki kynrum kynram ha 
ka dur ka dar. Haba pule bha ia ki sonnet jong u, u pynpaw ba u 
long uba phyrnai tam ha ka thoh sonnet ban ia kiba shuwa jong u. 
Wat la urn dei u nongsdang ia ki jingrwai sonnet, pynban ka rukom 
thoh (style) jong u ka pynlong ia kiba bun ki lyngwiar pyrkhat ha 

ka litereshor ban ai nam ia u kum u maw nongrim banyngkong 
tam bad ba janai tam ha ka thoh sonnet. U Petrarch u phiah ia ki 
sonnet jong u ha ki octave and sestette. Ki quatrain ki ia syriem 
ia ki jong u Dante. Ki tercets ki kham, pher kum ka nuksa : cde 
cde ; ede, dee; ede ded ede cdc. Kum u Dante u Petrarch ruh u 
pynphong pansngiat ia ka jingieit bad rah ia ka sha ka jinglong 
bajanai tam. Ym tang katta, u pyni bad wallam ia kata ka jingieit 
kaba ngi sngewthuh bad iohmad. Ha ka thup jingrwai ba u Petrarch 
u jer kyrteng Canzoniere na ki 367 tylli ki sonnet, 317 tylli ki dei 
ki jingrwai kiba jan na baroh ki kren rhem mynsiem ia ka jingieit 
jong u ia ka Laura. Kumba 266 tylli la thoh katba kane ka baieit 
jong u ka dang im bad kiba sah pat, ki long ki jingthoh ia u nongieit 
ba la shah iehnoh marwei. Kine ki sonnet baroh ki la poi shisha 
sha ka kyrdan ba paka tam bad ki shim ia ka dur ka dar ba khot 
haduh mynta Italian ne Petrarchan Sonnet. U Petrarch u la long 
u nongthoh sonnet ba pawkhmat tam ha kata ka aiom ba ki khot 
‘Renaissance’. Ki sonnet jong u ki la par na Ri Italy sha France. 
Ha France khamtam, u la lah ban suhthied. Dei ha ka spahsnem 
kaba khadhynriew ba u la lah ban iuh-kjat ha Ri England. 

U Sir Thomas Wyatt ( 1 503 - 43) u la long u nongthoh sonnet 
banyngkong tam ha ka ktien English, U Wyatt u la wallam ia u 
Petrarch sha England lyngba ka Ri France. U la pyninih 31 tylli 
ki sonnet bad 10 tylli ki dei ki ‘translation’ na u Petrarch. Ka dei 
kane ka jingwallam u Wyatt ia ki sonnet ba ka thoh jingrwai lyric 
ka la khie im biang ha ka English poetry. Hooid, u Wyatt um shym 
la thoh kino kino ki sonnet kiba sah nam, hynrei la pdiang ba u 
dei u nongprat lynti ia kane ka rukom thoh jingrwai ha England, 
Ha ka dur ka dar u Wyatt u bud ia ka rukom thoh sonnet u Petrarch 
kata ha ka octave : abba abba , hynrei u pher pat ha ka sestette 
jong ki nongthoh ka Ri Italy. Kum ka nuksa cd cd cd ne cde cde 
namar u pyndonkam ia ka quatrain bad ka couplet edde ; ee . 
Kumba ngin shem ha ka sonnet jong u Wyatt u tied tyrnem dain 
da ka couplet. Kane ka jingwallam ia ka couplet da u Wyatt ka 
long kaei kaei ka bathymmai ha ka thoh sonnet. 

Shikyntien hangne, ngi dei ban kynmaw ba don ka jingiapher 
haba ianujor ia kawei ka sonnet jong kawei ka ktien bad ka son- 
net jong kawei pat. Ia ka dur ka dar ka sonnet la pynwan ia ka 
jingthew ne ka khriang katkum ka jinglong ka ktien bad ka 
jinghapsur jong ka ktien ba la thoh ia ka. Ha Ri France ia ka 
sonnet la thoh ha ka Alexandrine (Jamdien 12 kynnoh shi lain) ha 
Italy ha ka hencLecasyllcibles (Jamdien 1 1 kynnoh shi lain) bad ha 
England pat na ka decasyllabics (Jamdien 10 kynnoh shi lain). 

Hadien u Wyatt la bteng ia u kynjri jong ka thoh sonnet ha Ri 
England da u Henry Howard Earl of Surrey (1516 - 47) uba ia ka 
kyrteng u la ju pyniasnoh - bah lang bad u Thomas Wyatt ha ka 
English Literature. U Surrey u la pynkylla, pynbha pynjlih’shuh 
ia ka thoh sonnet. U pher na ka rukom thoh u Petrarch bad u 
Wyatt namar u pyndonkam lai ty Hi ki quartrian bad kawei ka 
coupler ba iahap tara, kata kumne ; abba cdcd efef gg. Kane ka 
sur thoh ha ka jingshisha la ju khot ka ‘Shakespearean rhyme 
scheme' . Ki sonnet u Surrey, ha kawei ka liang, ki kham bang 
kham thiang, bad ki la pynitynnad shuh shuh ia ka English 
Literture. U David Daiches u kynthoh kumne ha ka jingiapher U 

Wyatt bad u Surrey; “ u Surrey u kham duna bor hynrei kham 

jlih pat. U kham ryntih ban ia u Wyatt ha kaba buh beit thik ia ki 
kyntien bad ka jingkynnoh ia ki (metrical account to the normal 
accentuation of the word) bad ka jingban shoh jingmut jong ka 
ktien kren. Hynrei u duna ia u Wyatt ha ka jingktik bad jingpynkit 
jingmut. U Wyatt u pyndonkam ia ka atiar ka bym biang ha u. U 
Surrey pat u tbit ha kane bad ki kyntien ha ki sonnet jong m ki 
kham tuid bad riew ryntih sngewtynnad bha ban ia ki jong u 
Wyatt.” 

Haba ngi phai pat sha ka juk ka jingsynshar ka Syiem Eliza- 
beth (Elizabeth an Age) ngin iohi shwa ia ka kyrteng u Edmund 
Spenser. Wat lada ki sonpet jong u la pynshong nongrim halor ki 
jong u Petrarch pynban ki don la ka jong ka jingitynnad bad 
jingithiang. Une u my Hung un iai sah jingkynmaw kum u nongthoh 

sonnet ha ka jingithiang ka ktien bad ka sur sawa sngewtynnad 
haba u pynpaw ia la ka jingmut bad jingsngew. Ka dur thoh son- 
net jong u ka iaid ha kane ka rukom : abba bcbc cdcd ee (kata lai 
tylli ki quatrian bad ka couplet). Haba ngi peit ia kane ka dur 
thoh sonnet, u Spenser u bud ia ka rukom thoh ki English ha ka 
quatrian bad ka couplet. Hynrei pat u iasyriem ia ki Italian ha ka 
dur thoh ia ki tara ne hapkyntien ba iasnoh kawei hadien kawei. 

Ha ka sonnet sequence jong u kaba la jer kyrteng Amoretti u 
kren shaphang ka.jingiaieit jong u bad ka Elizabeth kaba ka 
kyrteng ba ar jong ka pat ym pat lah ban tip. U la thoh 80 tylli ki 
sonnet kiba u pynpaw shaphang ka nuksa ba paka tarn ha ka 
jingiaieit iathoin. Ngim artatien ban ong ba u spenser u dei u 
nongialam lynti ia u Shakespeare ha ka thoh sonnet, kaei kaba 
ngi shem ha u Spenser, ngi shem ruh ha u Shakespeare. 

Hadien u Spenser, ngi kdew pat sa i u Sir Philip Sidney ia uba 
la fiiew kum uwei u Rangphawar bapawkhmat tam hapdeng ki 
nongthoh poitri jong ka Elizabethan Age. Ha ka sonnet sequence 
jong u ba la jer kyrteng Astrophel and Stella u Sidney u dei u 
Astrophel uba rwai dap mynsiem ia ka Penelope Devereux kaba 
u jer kyrteng Stella. Ha kane ka Thup Astrophel and Stella ngin 
shem 108 tylli ki sonnet ia kiba la thoh na ka dohnud ba la kie 
berong jong u. U Sidney u dei u nongbud jong u Petrarch bad ka 
dur - thoh sonnet jong u ka dei ka jong ka Italian kum ka nuksa 
abba abba ede cde. Ha kine ki sonnet jong u ngin iohi ia ka 
jingrhem ka dohnud bad ka jingkyndeh u klongsnam na ka bynta 
ka baieit jong u kaba u khein kordor tam na baroh. Hangne ruh 
ngin lap ia ka jingsyier jingartatien ka jingim ha ka jingiadei jong 
u bad ka. 

Ngin ryngkoh noh ia kiwei ki nongthoh sonnet kum u Samuel 
Daniel, Drayton, Constable, Lodge bad kiwei kiwei de, ban poi 
bf it sha u William Shakespeare. 

U William Shakespeare u la thoh 154 tylli ki sonnet bad ka 
dur thoh jong u ka long kumne : abab cdcd efef gg. Don lai tylli 
ki quatrian bad ka couplet ba iahap tara. Ki kirtik ki kynthoh ba 
u Shakespeare u pynkut pynwai ia ki sonnet jong u da ka couplet . 
haba shu kren lyngkot bad khlem da ktah mationg ia ki jingmaian 
kiba iasnoh bad ki sonnet jong u. kine ki jingrwai ki long kum ki 
jingbuh jingkynmaw ba kyrpang ia kiei kiei ki jingsngew 
jingpyrkhat bad jingshem kiba ngi, ngi lap ruh ha kawei pa kawei 
ka dohnud briew bad kita ki long kum ka jingkyrmen, bad ki 
jingsyier, jingartatien, kajingieit, kajingieit paralok, badjingibha 
iawbei, kajingmutdur bad jingthawdur ka jabieng, ka jingangnud 
ia kawei kaba janai tam bad kumjuh ruh ia ka jingdum bad jingkah 
lyoh ka jingim. Ka Thup jong ki sonnet jong u ia kaba la pynmih 
ha u sncm 1 609 la ai burom ha uwei u Mr. W. H uba long tang ma 
u u nongioh pateng ia ki sonnet. Ym lah ban tip thikna u dei uei 
une u Mr. W. H. Don kiba pyrkhat ba u lah ban dei u Willaim 
Herbert Earl of Pembrooke. Lah ban phiah ia ki sonnet u 
Shakespeare ha ki ar bynta - kaba nyngkong la phawer jingmut ia 
ka jinglong paralok bad uwei u khynnah samla uba lah ban long 
uta u Mr. W. H.' Ka baar pat la thoh sha kawei ka ‘Dark Lady’ 
kaba haduh mynta ym pat la tip thikna ka dei kaei. 

Hadien ba ki sonnet ki la roi bha bad ba ki la ktah ia ka 
jingmutdur ki briew, kajingieit kam long shuh ka phang kren kaba 
ki myllung ki shad tawiar. Ngi iohi kumno ki sonnet U John Donne 
ki kren shitrhem shaphang ka niam bad nangta u John Milton pal 
u thoh shaphang ka synshar khadar ne sain hima sima kumjuh ruh 
shaphang ki jingsngew ba bun jait jong ka shimet. Kumta ka son- 
net ka la phriang la ki thapniang bad kdup hapoh jong ka ia ki 
phang kren ba bun jait jong ka jinglong jingim. 

Mynta ngi phai pat sha ka aiom ba ju khot ka ‘Romantic Age’ 
bad ha kane ka aiom, ka kyrteng jong u William Wordsworth ka 
wan mih paw nyngkong duh. U Wordsworth, uba long kum uwei 
na ki nongthoh sonnet bakhraw tam, u la thoh kumba sanspah 

tylli ki sonnet kiba kren ia ki bun tylli ki phang kiba pher bapher. 
Ka dur thoh sonnet jong u kam iasyriem ia u Shakespeare hynrei 
la lynsher halor ka nongrim jong ki Italian kata abba acca de de 
de , U Wordswoth u la pynkhie im biang ia ka thoh sonnet bad ba 
hadien jong u la bteng sa da u John Keats, Elizabeth Barret Brown- 
ing bad Dante Gabriel Rossetti. 

Hadien U William Wordsworth ngin kdew pat sa ia ka kyrteng 
U John Keats uba long sa uwei pat u nongthoh sonnet bakhraw 
jong ka England. U Keats u la thoh 65 tylli ki sonnet ia kiba katto 
katne la thoh ha ka dur ka dar u Shakespeare bad don ruh kiba 
kham pher na baroh. Ki phang kren ha ki sonnet jong u ki shad 
tawiar ia ki bun skit ki syrtap pyrkhat ka jabieng bad jingsngew u 
briew. 

Ngin pynkut ia kane ka jingbuddien lyngkot jong ngi ia ka 
jingsdang bad jingroi ka sonnet ha Ri Sepngi da kaba ngi kdew sa 
tang ia kawei ka kyrteng kaba kham phyrnai tarn jong kane ka 
spah snem ba mynta bad kata ka dei ka jong u Rainer Maria Rilke 
ia uba la niew kum uwei na ki nong saindur ba nyngkong ka 
litereshor ka juk mynta. U Rainer, ha ka Thup ba la ai kyrteng 
Sonneto Orpheus , u shad tawiar bad kie berong ha ka jingieit. 
Kine ki sonnet jong u ki long kiba phyrnai bad paka tarn na kiwei 
pat ki sonnet jong kane ka spah snem ba mynta. 

II. Ka DUR KA DaR JONG KA SONNET 


Khnang ba ngin kham shai bad sngewthuh ia ka dur ka dar 
jong ka sonnet hadien ba ngi pruid dur lyngkot ia ka history jong 
ka, to mynta ngin ia kren ei ei shaphang ka ardur ardar jong ka- 
pat. 


Ka dur ka dar ka ba nyngkong ka bud ia u Petrarch kata, ka 
jiamdien 14 lain kiba don ha kawei kavvei ka lain 10 kynnoh 
kyntien. La phiah pat ia ka sonnet ha ki ar bynta - ki 8 lain ha 
khmat ki khot ki octave bad ki 6 lain hadien ki khot ki scstette. 
Katkum ka rukom ba ju bud ha ka octave don tang 2 tara ne hap 
kyntien kata, abba abba. Ha ka sestettc pat, don 2 ne 3 tara ne 
hapkyntien kata kumne : cdc cdc cdd ded cde cde bad kumta ter 
ter. Don ki nongthoh ki bym bat ia kane ka rukom bad ki thoh ia 
ka sesstette jong ki ha ki bun jait ki rukom ‘rhyme scheme’. Don 
kiba pyndonkam ia ki Laisynrop (Triplet) ne tercet bad terza rima. 

Kane ka jingphiah ia ki sonnet kumne (Octave bad Sestette) 
ka lah ban ialam jingmut bakla ia ngi ban pyrkhat ba ka sonnet ka 
don ar bynta kiei kiei ha ka. Hynrei kam long kumta. Ym don 
jingphiah ia ka jingmut ha ka octave bad sestettc. Ngi lah ban 
ong ba ka octave ka shu wanrah ia ka phang jingkren (theme), 
bad ka sestette pat ka ban jur shuh shuh ia ka jingsngew halor 
kata ka ‘theme’. Ka sonnet ka long ka jingrwai batylli mlun kawei. 
Kine ar ki bynta (octave bad sestette) ki shu trei ia la ki jong ki 
jong ki kam hynrei pat ki shad tawiar tang ia KAWEI ka jingthmu. 
Mynta ngin shim ia kawei ka sonnet u William Wordsworth kum 
ka nuksa. 

To Sleep 


A flock of sheep that leisurely pass by, 

One after one ; the sound of rain and bees 
Murmuring ; the fail of rivers, winds and seas. 
Smooth fields, white sheets of water and pure sky; 
I have thought of all by turns and yet do lie 
Sleepless ! and soon the small birds’ melodies 
Must hear, first uttered from my orchard trees ; 
And the first cuckoo’s melancholy cry. 

Even thus last night, and two nights more, I lay 
And could not win thee, Sleep ! by any stealth ; 

So do not let me wear tonight away. 

Without thee what is all the morning’s wealth ? 
Come, blessed barrier between day and day, 

Dear mother of fresh thought and joyous health. 

Kane ka long ka nuksa bajan tarn jong ka ‘Italian Sonnet’ ka 
quatrain ba nyngkong kata 4 Iain ha khmat, ka pynpaw ia ki 
jingiohi dur (image) kiba ngi sngew kumba iohi da la ki khmat 
pyllew bad wan shoh ha ki tyndong shkor jong ngi. Ka quatrain 
ka baar, kata, ki 4 lain kiba bud pat ka kham batai pynshai pynshoh 
jingmut shuh shuh ia kita ki jingiohi - dur. Kine baroh ar ki 
quatrian ki pynlong ia kata kaba ngi khot ka octave kaba buh ia 
ka jingeh u myllung, kata kaba mut jingbym iohthiah jong u ha 
kawei ka miet. 

Ka sestette, pat, kata ki 6 lain kiba pynkut ia ka jingrwai kam 
loit satia ia uta u syrdoh jong kata ka jingeh hynrei ka bteng shuh 
shuh pynban ia ka jingbym iohthiah na tang kawei ka miet sha ki 
bun miet. Hangne ngi iohi kumno ka jingrwai ka phai na ka 
jinglong kyrpang (particularity) sha ka jingkren-kyllum (general- 
ity). 

Sa kawei ruh ka jingiapher hapdeng ka octave bad ka sestette 
ka long ba ha ka sestette la kren ia ka jingiohthiah kum ka jingthaw 
ba don jingim, bad ha ka dur kren kaba ki khot ha ka poitri ka 
apostrophe. 



11 


Haba ngi peit bha ia kane ka sonnet, ka octave ka dei ka 
jingrwai kren dalade (first person poem) bad ka sestette pat ka 
jingrwai kren iano re (second person poem). Kaiba u nongrwai u 
iathuh balei u kwah eh ban iohthiah, ka sur kren jong u ka nangkiew 
bad nang stet. Pynban halor kine ki jingiapher baroh kiba ngi 
shem ha ki bynta jong ka jingrwai kane ka sonnet ka kren beit 
rang la kawei ka phang bad kata ka dei ka jingbym iohthiah. 

Kaba ar pat ka dur ka dar la ju khot ka ‘Shakespearean son- 
net' kaba don katto katne ki jingiapher na ka dur ka dar ki Italian 
sonnet. Ngi shem ha ki 14 Iain (Jiamdien), hynrei ha ka jaka 8 
bad 6 Iain ka jingrwai pat ka hap ha ka 12 la 2 lain. Ia ki 12 lain la 
ju pyniakhlad ha ki quatrain (4 lain 4 lain). Ka jingpynkut ia ki 
sonnet kam shong ha ki 6 lain (sestette) hynrei da ki 2 lain kiba 
khot synrop (couplet). Ia kane ka bynta ngin sa kham kren pynshai 
shadien. 

III. Ka BYNTA JONG KA SONNET HA KA LITERATURE 


Shakhmat ngi la kdew khyndiat ia ki jinglong ki sonnet kum 
ki jingrwai badonbor. Ki sonnet, kumba la ong ki dci ki lyric bad 
ki lyric pat ki don bun jait. Don kita ki lyric bakyntang, ki lyric ka 
jingieit, ki lyric ka jingieit ri, ki lyric ka jingkthang dohnud, ki 
lyric ka mariang, bad bun kiwci kiwei de. Balei don bun jait ki 
lyric kumne? Hato, ym dei ba ka jabieng briew ka long kaba bun 
syrtap bad kumno ka angnud ban pynpaw ia kita ki syrtap jingsngcw 
ba shapoh ha kiba bun rukom ki dur ? 

Hooid, ka long ka jingshisha ba nyngkong duh ki sonnet ki 
shad tawiar ia kawei ka jy Hi pyrkhat bad kata ka dei ka Jingieit. 
Hynrei mynta ki sonnet ki dei ki kynja atiar (vehicle) kiba kren 
bad pynpaw ia ki laiphew skit ki jingsngew ba shapoh u briew. 
Kumta ki sonnet ki long ki kynja poim ki bym don jingpyrkhing 
ha kaba u nongrwai u lah ban rwai ia la ki jingsngew la jong.Ki 
don ha ki ia ka bor, ka jingsngew bad jingrhem ka dohnud, bad 
dei na kane ka daw ba ki sonnet ki la ktah ia ki maliong jong ki ba 
bun ki myllung, ban pyndonkam ia ki khnang ba ki lah ban sei 
shabar ia la ki jingsngew ba buhrieh ka dohnud jong ki. 

Ki lyric ki long ki jingrwai babiang eh ban pynpaw ia ka 
jingsngew badap ka dohnud (emotional expression). Kumta ka 
lyric ka long kawei ka jingsngew kaba la pynpaw lyngba kawei 
ka jingrwai. Ka lyric ka long kawei shitylli kaba kren tang ia kawei 
ka jingmut ne jingsngew. Kumta kein ka long ruh bad ki sonnet, 
bad kumta la kdew shakhmat lyngba ka jingkynthoh u W. Haslitt. 
Ngi dei ban sngewthuh ba ka dur ka dar jong ka sonnet ka long 
kum ka jainphong ba la ot bad suhlypa bad ki myllung ki dei ban 
phong ia ka kumba ka long. Lehse, kane*ka dei kawei ka 
jingpyrkhing ne jingpynbuh pynbiang ha ka dur ka dar jong ki 
sonnet. Namar ruh ha kata ka jaka kaba khim, u nongrwai u dei 

ban pynpaw ia la ka jong ka jingsngew ka dohnud. Kane ka 
jingpyrkhing ka lah ban pyni ia ka bor uno uno u nongrwai u 
batbil. Kumjuh ruh, ka lah ban pynpaw pyrthei ia kino kino ki 
jingduna uno uno u nongrwai uba dang duna. 

Hynrei wat ha kano kano ka dur la kynthoh kynthah shaphang 
ki sonnet kum ki jingrwai pynban ngi dei ban pdiang ba kim dei 
ki jingpyrshang kai ha ka thoh ka tar (literary exercises) kumba 
don kiba ong ne ba ki long kum ki kynja jingrwai bym don jingmut 
ei ei kiba shu mih tang na ka jabieng jaituh ka shisngi. Ngi lah 
ban ong ba ki sonnet ki don la ka jong ka dor ka mur ba kyrpang 
bad ngi sngew ia dei jingmut bad kiwei kiba u T. S. Elliot u ong : 

“Ha ka sonnet ka ba paka, kiei kiba phi khani sngewniewkor 
ch kam dei ka jingtbit u nongthoh kumno ban pynbiang ne pyndap 
1a kaei kaba la oh dur lypa, hynrei la ka jingtbit bad ka bor pyrkhat 
jong u ba kumno ia kaba la pynbiang ne pynoh dur u pyniatara 
bad ka jingkwah ne jingsngew jong u” (In a perfect sonnet, what 
you admire most is not as much the author’s skill adapting him- 
self to the pattern as the skill and the power which he makes the 
pattern comply with what he has to say) 

Bad nalor kane, lada kano kano ka jingbymsngew thuh jingmut 
ka dang sah halor ka jingkham donkam lada ha ka dur ne ka phang 
kren (Form or content) u Samuel Taylor Coleridge u kren beit 
sbiak ia kaei kaba dei eh ban kren. Unc u myllung bakhraw jong 
ka ri Bilat u ong ha ka Biographia Literaria ba ha kano kano ka 
jingtrei bajanai tarn jong ka art kaba mih na ka jingmutdur, ka dur 
bad ka phang kren ka dei ban iasnoh bah lang kawei halor kawei. 
Bad na kane ka jingiasnoh lang dei ban don kawei pat ka jinglong 
bathymmai kaba ryngkat ne kam ia u pud jong kata ka dur bad ka 
phang kren. 

IV. Ki Sonnet U Dewi Sing Khongdup 


U Dewi Singh Khongdup ula thoh 10 ty Hi ki sonnet kiba la 
mih ha ka Song jingrwai jong u ba la jer kyrteng Na Lum Khasi 
ha ka s'nem 1968 (First Edition). 

Ngi lah ban phiah ia ka jingbishar jong ngi ha ki katto katne 
ki bynta. 


I 

Ha kaba nyngkong duh ngin bishar shwa ia ka dur ka dar jong 
ki 10 ty Hi ki sonnet. Ka ‘rhyme schme’ ha ki 8 na ki 10 tylli ki 
bud ryntih ia ka Shakespearean sonnet kata abab cdcd efef bad 
ka synrop gg ba iahap tara kaba pynkut. Ki sonnet III & VII ki 
bud hi ia ka juh ka dur, tangba ka ‘rhyme scheme’ ka pher khyndiat 
kumne : abab caca dede ff ( III) : abab cdcd aeae ff (VII) ; ki 
duna shi tara na katei haneng. 

Ha man la ki lai tylli ki quatrian ha ki sonnet, u nongthoh u 
shim ia ka lad ban kdat ne pynphai ha ka jingmut (breaks or turns 
in thought). Yn lap ruh, ba kum ki English sonnet, kawei pa kawei 
ka quatrian ka pynmih ne pynpaw bun tylli ki jingmut jong kawei 
ka jingpyrkhat ne jingsngew kum ka nuksa, ngi lah ban pynsakhi 
ia kane ka jingong jong ngi da kaba ngi shim ia ka Sonnet VI. 

Kumno ngan tip la dohnud hok jongphi 

Ka kren kumba mynsiem jong phi ka shlei ; 

Nga lah ban ngeit ba ka dak ka jingsotti 

Jong phi ki long ki ktien ba phi la khlei ? 

Kane ka sonnet ka plie da katei ka quartrian kaba buh ia ka 
jingkylli. U nongrwai haneng u artatien ba lada ki ktien kiba mih 
na ka shyntur ki mut shisha kumba la ‘khlei’ U nongrwai u kwah 
ruh ban tip ba ki ‘ktien’ ba la kren ki long ka dak ka jingsotti.’ 

Ha ka quatrian ka baar kaba ong kumne : 

Niar te ba khmat kam phong ia main arsap, 

Pyrshah ia ka jingsngew ka hok napoh ; 

Ka thok bad hok bunsien ki shong synrap. 

Bad thok bunsien na hok ka ju ryngkoh. 

U pynphai na kaei kaba u kren kyrpang (particular) sha ka 
jingkren kyllum (general). Ka jinglong 'main arsap kaba ngi lap 
ha ka dohnud briew bad kaba ‘niar eh ba ka ‘khmat kam phong’ 
ka pynshai ia kata. 

Nangta, 

Ah, jingkular ba skhem nangno phan wan, 

Ba lah pynhun jingmut pisa jong nga ? 

Hangno nga shaniah la jinglong hiran, 

Haba nga tur hapdeng ki madan thma ? 

Kaba long ha quatrian balai, u nongrwai u bteng ia kaei kaba 
u kren na ka quatrian ka baar, tangba ka kham sngewdap mynsiem 
ka kham pynsngew lynga bad sngewduh jingkyrmen ruh kumjuh. 
Ki ar ty Hi ki jingkylli kiba pynlong ia kane ka quatrian ki pynpaw 
ba u don ha ka jingkutlad bad ka syngkhan khait. Naei u nongrwai 
un ioh ia kata ka ‘jingkular baskhem’ ka ban ‘pynhun jingmut 
pisa’ jong u, nangno ruh un ioh ia kaja ka jingshaniah haba u don 
ha jinglong hiran’ bad ruh haba u ‘tur ki madan thma ka jingim*. 

Ka couplet pat kaba pynkut pynwai ia ka sonnet kaba ong 
kumne : 

Ha phi bad tang haphi junom nga hun, 

Namar haphi ym don Dohnud bam kruin : 

Ka jubaB lut ia kaei ba Ia kylli. Nalor ba ka jubab ia kaei ba la 
kylli, ka loit lut war ia u syrdoh bathain baroh. 

Ban pynskhem shuh shuh ia kane ka jingbishar haneng to ngin 
bishar pat ia ka Sonnet IX. 

Ka quatrian ba nyngkong ka iaid kumne : 

Phi kwah ban tip balei nga jied iaphi ? 

Ym dei ka khmat bha briew ba ring ia nga : 

Shi snieh pyrthei ki dap ki Theisotti 

Ba phuh ba ih, bad phong ka main samla. 

■ Kumba ngi iohi la plie ka quatrian da ka jingkyili “Phi kwah 
ban tip balei nga jied iaphi ?” Kaba long ruh kum ka jingkyili ba 
wad jubab ha ki baroh lai tylli ki quatrain. Ha kane ka quatrian 
u nongrwai u pyrshang ban jubab ei ei da kaba kdew ba kam ‘dei 
ka khmat bhabriew’ kaba phyrnai tarn na kiwei pat ki ‘theisotti ba 
phuh ba ih, bad phong ka main samla’ kaba pynlong ia u ban jied 
ia ka. 

Ha ka quatrian ka baar u nongrwai u bteng ia ka jubab jong u 
na ka banyngkong bad u ong kumne : 

Hynrei ha nga ki long tang kum ki lok 

Ba sngewtynnad ban sngap ki ktien bathiang : 

Bad ki, mynsiem ka kmen ban ia syllok, 

Wat la ka kam lah ban shim ban ai kylliang. 

bad kane ka kham pynshai shuh shuh ba kita ki ‘theisotti’ baroh 
ki long ‘tang kum ki lok’ ha kaba u ‘kmen ban ia syllok’ kai 
sngewbha ym ban don kano kano ka kynja kular ‘ban ai kylliang’ 
iwci ia iwei pat. 

Ha ka quatrian ka balai kaba ong : 

Hynrei balei ia phi ban shim nga mon, 

Thylliej u set haba nga mut batai, 

Kumno ka Dur jong phi ha nga ka shon, 

Dei tang dohnud jar jar ba lah batai. 

U nongrwai u la kham kiew kham dap ha ka jingsngew. Hangne 
u pyrshang ban jubab ia kaei kaba u kylli ha ka lain banyngkong, 
tangba, ym shym lah ban ai ka jubab ba pynhun satia namar 
‘thylliej u set haba nga mut batai’. 

Kumta ka jingsahnud bad ka jingbymhun ka dang pynlynga 
hi ia ngi. 

Kaba ktik ia ka jingmut jingpyrkhat hangne ka long kaei kata 
ka ‘dur’ kaba ‘shon’ ha u nongrwai ? Hato ka kham phyrnai bad 
tyngshain ban ia kiwei pat ki ‘theisotti’ ? Kumno u nongrwai u 
iohi ia kata ka ‘dur’? Hato ka dei ka ‘dur’ ba kynja doh ne kynja 
mynsiem? 

Pynban wat lada u nongrwai um sngew iah batai namar ‘u 
thylliej u set’ ka synrop kaba pynkut pynwai kaba ong kumne : 

Hynrei kane kawei nga tip biang biang, 

Kiwei bad phi, lei lei kim lah pyrshang. 

Ka wallam ia ka kynja jingsngewhun bad kumba la loit Iut 
war ia ka jingsyrdoh baroh. Wat lada ka jubab kam i ba ka lah ban 
pynshai ha ka jingpynkut nia ka bor jabieng, pynban ka dohnud 
ba kyndeh ka thanda jai’ bad ka jingsngew badap ba lynga ka ioh 
ia ka jingsngewhun. 

Kumta, ngi lap ba hajan baroh ki sonnet u Dewi Singh 
Khongdup, ki synrop ki jubab ia kaei kaba kylli, ki pynbeit ia 
kaba kynriang, ki pynhun ia ka jinglynga bad ka artatien bad ki 
loit ia u syrdoh bathain baroh. U nongrwai u ‘pynkut’ ia ki sonnet 
jong u da ka synropr 

Haba ngi phai ia ka jingbishar jong ngi, bad kum ka 
jingianujor, to ngin ia peit khyndiat ia ki sonnet u Shakespeare, 
bad kumno ki synrop jong u ki long kiei kiei ki kynja atiar kiba u 
‘pynkut’ ia ki jingrwai jong u. 

Sonnet 30 

When to the sessions of sweet silent thought 
I summon up remembrance of things, 

I sigh the lack of many a thing I sought, 

And with old woes new wail my dear time’s waste, 

Then can I drown an eye, unuse’d to flow 

For precious friends, bid in death’s dateless night; 

And weep afresh love’s long since cancell’d woe, 

And moan the expenses of many a vanished sight 
Then can I grieve at grievances foregone. 

And heavily from woe to woe tell o’er 
The sad account of fore-bemoaned moan, 

Which I now pay as if not paid before. 

But if the while I think of the dear friend, 

All loses are restored, and sorrows end. 

Ha kane ka sonnet ka jingkylla ka ‘rhyme scheme’ ka ai dak 
ia ka jingphai ka jingmut jong ka phang. Ka quatrian kaba 
nyngkong ba buh ia ka phang (subject) ha ka rukom kyllum, kata, 
ka jingsngewsih ia kiei kiba la leit noh (things past’ line 2) Ka 
baar, (Ki line 5 - 8) ki pynheh bad pynshai shuh shuh ia ka phang 
da kaba kdew ia ki paralok ba la iap, ki jing'ieit ba la duh noh bad 
ki jingiohi ba la jah rngai noh ka balai, kaba bteng na ka baar, 
bad ka ba iasyriem ia ka ba nyngkong ha ka rukom kren-kyllum, 
ka kham dap dohnud bad ka kham shon ha ka jingsngew. Ka 
jingpynshai ha ka jingmut jingpyrkhat pat ka jia hadien ka lain 
kaba 12 ha kaba u nongrwai kynsan kynsan u kynmaw bad u kren 
ia uta u paralok baieit jong u uba dang im. Ka synrop ba pynkut 
khaduh, ka buh ia ii mawser babiang jingthew ha ka phylla ba noh 
shiliang, bad ha kata ka rukom ba ka i kumba ka loit lut war ia u 
syrdoh ka jingeh baroh. 

Haba ngi shim sa ia kawei pat ka nuksa kum ka jingpynskhem 
shuh shuh ia kaei kaba ngi la kdew haneng, to mynta ngin iabishar 
sa ia ka Sonnet 130. Namar ba ngim kwah ban thir nia pynjrong, 
ngin sot shuwa hangne ia ki quatrian baroh lai tylli. 

My mistress, eyes are nothing like the sun ; 

Coral is far more red than her lips' red ; 

If snow be white, why her breasts are dun ; 

If hairs be wires, black wires grow on her head, 

I have seen roses demask’d, red and white. 

But no such roses see I in her cheeks ; 

And in some perfumes is there more delight 
Than in breadth that from my mistress reeks- 
I love to hear her speak, yet well I know 
That music hath a more pleasing sound ; 

I grant I never saw a goddess go 

My mistress when she walks treads on the ground. 

Kaba nyngkong ka jingsngew bamih na ngi hadien ba ngi la 
pule 1a kitei ki lain ka long ka jingsngew lyngngoh bad 
jingsngewkyndit ba u nongrwai u kren shaphang ka baieit jong u 
da kum kitei ki kyntien, lane ba un lanujor ia ka, bad kiwei pat ki 
jinglong kiba ka baieit jong u kam kot dor ei ei Pcit la kum kine 
ki jingkdew ba ki khmat jong ka baieit jong u kirn shym ia syriem 
ei ei ruh bad ka sngi, bad lada u shniuh khlieh u dci u sainar ; u 
shniuh khlieh jong ka pat un dei u ‘sainar long’. *U myllung um 
10I11 ciei ruh em ba ki ngab jong ka ki ihrong bhabriew kumba u 
lohi 1a ki tiewkulab bun rong ba phuh ithiang. Nangta, u ong ruh 
ba ka sur tern sur rwai ka kham sngewshoh mynsiem ia u ban ia 
ka sur kren ka baieit jong u Hooid, u myllung u phla ruh ba um tip 
ka dci kaei kata ka ‘lei jingieit bad ha kano ka kyrdan un buh ia 
ka hynrei u shem ba ka baieit jong u kaba u tip ka dei tang ka 
briew ia kaba um shym la rah kyrdan ia ka ba kan iakot bad kata 
ka ka dei jingieit’ kumba Iehse baroh u nongieit u rah kyrdan ia la 
ka baieit jong u. 

Kumta haba shu shim kyllum, u Shakespeare u batai ia ka 
baieit jong u ba ka don tang ia ka jinglong bamadan briew bad la 
kren da ki kyntien kiba ym sngew iahap ba uno uno u bashoh 
jingieit ne u nongieit un kren ne batai shaphang la ka baieit 
bathiang jong u. 

Hynrei halor kane bad kynsan kynsan ha ka synrop kaba U 
Shakespeare u pynkut ia ka sonnet jong u ka pynlyngngoh bad 

pynkyndit ia ngi namar ki kyntien ki mrh na ka dohnud ba la meh 
ding bur. Khmih ia kine ki lain : 

And yet by heaven, I think my love are rare 
As any she belied with false compare. 

bad, hato, ka jingsngew barhem u myllung lyngba ka kren rai kut 
jong u kam wallam ia kata ka kynja jubab ba pynhun jai ia kaei 
kaba la pynlynga ia ngi ? 

Shi kyntien hangne, ngi sngcw dei ban kdew ba ki sonnet baroh 
kim bud pyrkhing ia kaei kaba la pruid dur lypa. Don ki nongrwai 
kibapynphai ia la ki jingpyrkhat halor ki ‘rhyme-scheme’ babun 
rukom jong ki bad katba ki sngewbit ruh, 

Kumta, haba u William Sharp u kynthoh shaphang ki sonnet 
u Shakespeare kumne : ‘Ka sonnet u Shakcspreare ka iasyriem ia 

u nar ba la thang saw uba pynwan dur wan dar ha ka ding haduh 

ha ka synrop pynkut u la shah tied tyrnem pynkut pynwai 

khadduh.” (The Shakesprcarean Sonnet is like a red hot bar be- 
ing moulded upon the forge until... in the closing couplet.... it 
receives the final clinching blow from the heavy hammer) ka ia 
tara jingmut bad ki jong u Dcwi Khongdup. 

Lait noh tang ki sonnet VII & X U Dewi Singh u shu buh 1a 
ka jingsngew ba u sngewshitmet khlem da kren kyrpang iano iano. 
Ki synrop ha kine ar ki sonnet kim pynhun ia kaei ka bym hun, 
kim jubab ei ci ne loit la ka wit ka wa, hynrei ki shu ‘pynkut’ ia 
kaei kaba u myllung u sngew bad pyrkhat. 

# Ha kine ar ki sonnet, ngi iohi ia ka jingpuson weibriew u 
myllung haba u phai ban peit sawdong jong u. U shem ba ka jingim 
jong u kam lap satia ia kata kaei kaba u wad ha ka pyrthei, kata ka 
dei ka ‘jingsuk baneh’ (Sonnet VIII). Ha u sa shisien pat ka pyrthei 
ka dei ka jaka ka jingjynjar suda (Sonnet X). Kata ka ‘Sotti juk’ 
kaba u wad ha ka pyrthei ka iai phet rieh na u. Wat la ki quatrian 

ki ia syriem ha ka dur ka dar bad ha ka jingmut kum kiwei pat ki 
8 tylli ki sonnet, pynban ki synrop ki pher kumba ki kdew haneng, 
bad ki long kumne: 

Jingsuk banehha pyrthei nga iai wad, 

Haduh mynta ia ka ngam pat ioh mad (Sonnet VIII) 

bad 

U briew lanot bym tip kaei ka suk, 

Junom hangne u long u khun ka Duk ! (Sonnet X) 

II 

Haba ngi phai pat mynta ban bishar ia kaei kaba ki sonnet ki 
kren, bad ha ka juh ka por ban pyrshang thew tarajur ia ka dor 
jong ki, ngin kdew shwa ia kaei kaba u Owen Rowie u kynthoh : , 
“Ha ki 10 tylli ki sonnet u la bud bha ia u Shakespeare haduh ba 
u da buhrieh ia la ka jingmut tang ha ka phawar, hato u rwai 
shaphang ‘Ka Baieit’? ne ka Mynsiem La jong? ne, shaphang ka 
Ri Khasi kaba shong khet eh ha ka dohnud jong u ? Kano na kine, 
kaba la pynkhih ban kyrsoi ki jingmut ba u phriang ha man kawei 
pa kawei na kine ki Sonnet.” 

To mynta ngin pyrshang ban kren ei ei, bad ban jubab ia ki 
jingkylli. Nyngkong ngi sngew ban buh shwa da ki jingkylli 
pyrshah ia ki jingkylli bad nangta ngin sa jubab ia ki. 

Ha kaba nyngkong ha kano ka dur ba U Dewi Sing u la bud 
bha ia u Shakespeare ? Baar hato, ka dur ka dar jong ka rukom 
thoh sonnet ? Balei, ha ka rukom kren iathuh iano re iano ? Ne, 
kaei ? 

Kumba la pyni haneng, ngim artatien ba u Dewi Singh u la 
bud bha ia u Shakespeare ha ka dur ka dar jong ka rukom thoh 
sonnet. Hynrei pat ha ka liang jong ka 4 phang’ ba u la bud bha ia 
u Shakespeare, ka long kaei kaei kaba ngi dei ban tyngkan ha ka 
jingbishar jong ngi. Nangta, haduh katno u da buhrieh ia la ka 

jingmut, ka long kaei kaei kaba ju iasnoh bad ka thoh poitri bad 
hooid, kane ka long kaba pynglynga, pynwit, pynsalia ia ki 
nongpule. Hynrei halor kane baroh ngi lah ban ong ba na ki 10 
tylli ki sonnet, 8 tylli na ki la buh ha ka dur jingiakren ne jingiathuh 
ne jingpynpaw ia kaei kaba u nongthoh u sngew bad pyrkhat ia ka 
4 Ka Baieit’ ne ka jingsngew jong u ia ka jingieit. Kane ka rukom 
kren iathuh ha ki sonnet kam long kaei kaei ka bathymmai. Kumba 
shu kdew biang, u Petrach u rwai ia ka Laura, u spencer ia ka 
Elizabeth, u Sidney ia ka Penelope bad u Shakespeare pat u 
pynphong pansngiat ruh ia ka jingieit ‘Ka baieit* ne Jingieit ka 
long kaei kaei kaba Ia pynkhih ban kynsoi ia ki jingmut ha ki 8 
tylli ki sonnet u Dewi Sing. Ha ki 2 tylli pat (VII & X) u rwai 
shaphang ‘Ka mynsiem La Jong* ban pynpaw shabar ia kaei kaba 
u sngew bad u shem. U pynpaw shabar ia kaei kaba u pun bad ia 
kane u la lah ban leh lyngba kawdi ka aktiar kaba donbor, dondor 
bad ithiang bad kata ka dei ka Poitri. 

Kawei kaba ngi iohi ba u Dewi Sing u la lah ban thoh ia ki 
sonnet ha ka dur ka dar kumba la buh ia ki ban long, bad hapdeng 
kum kane ka dur (Metrical form) ba pyrkhing, u la lah ban kren ia 
kaei kaba u kwah ban kren, ban pynsngew ia kaei kaba u sngew 
lyngba ki kyntien kiba shoh jingmut katta katta. 

Ill 

Haba ngi phai biang ban peit ia ki sonnet kiba shad lawiar ia 
ka jingieit, ka plie ia ki khmat jong ngi ban iohi ia ka jingbhabriew 
bad jingithiangde (beauty). Hangne ngimlah ban iaid lait ia kaei 
kaba u Plato u pyrkhat halor ka jingieit (Platonic Love) ia kaba u 
buh ia kane halor ar tylli ki bynta ka pyrkhat jong u ia ka jingithiang 
bad ka dor ne kyrdan ba kyrpang tarn kaba iasnoh bad ka jingieit 
kaba long ruh kaba ai mynsiem ia ka jingim u briew. 

Kumta ngi iohi ia kata ka jingieit ‘bym lah kylla,’ ka ba long 
ka ‘shap’ ba kynja bneng hi (Sonnet I) Kumno ruh ba ka ‘Ngi 
Pyrem* ka long kaba ai ‘bor ai mynsiem’ ia u haba marwei u iaid 
hapoh ka khlaw khlem sngi* (Sonnet II). 

Shikyntien hangnc ka Sonnet I (Ka shap bym lah kylla) ka 
pynshat jingmut ia kaei kaba u Shakespeare u kren shaphang ka 
jingieit ha ka Sonnet 1 16 jong u. 

Love is not love 


Which alters when it alteration finds, 

Or bends with the remover to remove, 

O, no it is an ever fixed mark, 

That looks on tempests and is never shaken. 


Love alters not with the brief hours and weeks, 

But bears it out even to the edge of doom. 

Nalor kane hangne, ngim sngew lah ban iaid kiar ia kawei ka 
jingphawer kaba ngi shem ha ka Sonnet IX kaba pynlong ia ngi 
ban phai biang khyndiat sha ka pyrkhat pyrdain u Plato halor ka 
jingieit. Nalor kaei kaba la kdcw mynshuwa, mynta pat ngi 
pynphalang ia ka jingmut sha ka jmgpyrkhat jong ki nongthoh 
jong ka juk ka ‘Renaissance’ ha ka English Literature kiba ong ba 
ka ‘Platonic love’ ka long kaba pyniohi ia ki ia ka jingbhabriew 
ba kynja mynsicm tang ba ka jingbhabriew ba kynjadoh. Kane ka 
jingbhabriew kaba ki iohi ka long kaei kaei kaba mih na ka 
jingbhabriew byrnjukut jong U Blei hi. 

Ki Iain kiba ong kumne : 

Hynrci balei ia phi ban shim nga mon, 

Thylliej u set haba nga mut batai; 

Kumno ka Dur jong phi ha nga ka shorn 

Dei tang Dohnud jar jar ba lah ban ai (sonnet 9) 

Ki pynphalang jingmut ia ngi ban iohi ia kata ka shap jong ka 
‘Platonic love’. 

Kaba kumno kata ka ‘Dur’ ? Ka lah ban dei mo ba ka long ka 
jingpynpaw ia ‘Dur’ ne ka jingbhabriew ba kynja bneng ? Nangta 

ruh hato kane ka ‘Dur’ ka long ka jingiohi jong ki khmat ka 
jingpyrkhat kaba sam lyngba ia u pud jong ka jingkwah ba kynja 
doh ? 

Kine ki jingkylli ki ialam jingmut ia ngi ban pyrkhat ba kum 
u Shelley uba pyrkhat ba ka jingieit ka long ka bor ba lah ban 
ryngkang ia u pud ka jingpyrkhat briew bad kaba pynmeh ding 
baroh sha ka jingieit, kumta ruh ka jingithiang jingbhabriew jong 
kata ka ‘Dur’ ka kham thiang kham bhabriew ban ia kata ka ‘dur’ 
kaba paw ha khmat pyllew kaba shu ngut ngut nget nget. Ka dei 
ka ‘Dur’ jong kata ka jingithiang bym lip bad duh shuh lano lano 
ruh. 


Wat lada u ‘thylliej u set’ haba u nongrwai u ‘mut’ batai, bad 
dei tang Dohnud jar jar ba lah pynshai’ kane ka ktik jingmut ia 
ngi ban kdew ia kaei kaba u Spenser u thoh ha kawei na ki sonnet 
jong u kumne. 

Men call you fayre, and ye doe credit it 


But only that is permanent and free 
From frayle corruption that doth flesh ensew 
That is true beauty ; that doth argue you 
To be devine and borne of heavenly seed ; 

Derived from that fayre Spirit from whom all true 
And perfect beauty did at first proceed. 

Nalor kata ruh ka pynphalang jingmut shuh shuh ia ngi haba 
ngi phai ban peit biang ia ka Sonnet I (Ka shap bym lah kylla) ha 
kaba u nongrwai u rwai dap mynsiem, bad ha ka juh ka por da ka 
jingbym don artatien ia ka jingieit shisha kaba u pynsyriem kum 
‘Ki umpohliew’ ba ai jingtngen ia ‘mynsiem balwait’ bad kum 
‘ka siar nylla ba la phrang ha ding.’ U bteng shuh shuh da kaba 
ong ba ki bor pyrthei kiba thmu sha ka basniew kirn lah ban pyndam 
da lei lei ruh ia ka namar ka dei ka ‘shap’ kaba iano ruh kam lah 



25 


ban kylla. Ka pynsmiej jingmut biang ia ngi ban peit sha u Spenser 
bad ban puson jingmut halor ka jingpyrkhat ki nongthoh poitri 
jong ka juk ka Renaissance halor ka ‘Platonic love\ 

IV 

Haba u Dewi Sing Khongdup u pyrkhat pat shaphang ka 
jingithiang jingbhabriew u rah ia ngi sha kata kawei pat ka pyrthei 
ha kaba ngi lah ban iohi ia kata ka jingithiang ba shisha jong ka 
Tiewlyngskaw* (Sonnet III). Kumno kata ka jingbhabriew ka la 
lah ba ki ‘khlur khrik khrik ka bneng ki jah’ wat hapdeng ka 
‘jingshai bad jingtyngshain ka sngi’ Katta ka pynlong ia u 
nongrwai ban iohi bad tip ba ka kylla ‘long jingieit.’ 

Ngim lah pat ban ong ba u nongrwai u shu rah ia ngi tang sha 
kata ka pyrthei jong ka pyrkhat pyrdain hynrei ngi kyndeh mynsiem 
ruh haba u ktah ia ki tipthuh (senses) jong ngi. Ngi mad ia ka 
umsoh bashngiam ka Ri Khasi (Sonnet VII). Nangta ki khmat jong 
ngi ruh ki ‘jngut da jingsuhjer’ haba ngi i ia ka ‘Tiewlyngskaw’ 
(Sonnet III) bad ki dur ‘baphuh ba ih ki Theisotti’ (Sonnet IX). 
Nalor kata ruh ngi sngap’ da jingkyndeh mynsiem ia ‘ki sur ba 
shoh sngewthiang’ ba mih na jingtuid ki um ka Ri Khasi. 

V 

Haba ngi phai pat mynta ban bishar ia kawei ka bynta jong ka 
thoh poitri, ngi sngewdei ha kaba sdang ban sot hangne ia kaei 
kaba u nongthoh hi u ong, “Nga shait pyrshang ban pynwan ia ki 
jingmut kiba jylliew ha ki ktien bad ki kyntien kiba jem bad kiba 
baroh ngi lah ban sngewthuh shai.” 

Haba ong da kumne pat, u nongthoh um kwah ban buhrieh 
ialade ha lyndct ki kyntien ne ban buhrieh ia la ka jingsngew ba u 
sngew bad jingpyrkhat ba u pyrkhat ha ki jingrwai jong u. Ka 
jingbuhrieh ia la ka jingmut bad jingsngew ka dei kaei kaei kaba 
iasnoh bad ki jingrwai, khamtam bad ki jingrwai kiba ngi khot ki 

lyric. “Ban pynwan ia ki jingmut kiba jylliew da ki ktien bad 
kyntien kiba jem” ka thmu beit ia kawei kaei kaei bad kata ka dei 
ka jingjied ia ki kyntien hi. Kane ka jingjied ia ki kyntien kiba 
kyrpang da u nongrwai ha ki jingrwai jong u, ki ong ha ka ktien 
English ka diction. 

Ka long kaei kaei ka jingshisha ba ka ktien ha ki sonnet u 
Dewi Khongdup ka long kaba kham pher na ka ktien ba u luk u 
lak u kren ne pyndonkam man ka sngi. Ngi khein kor ia kane kaba 
u nongrwai u ‘Pyrshang’ bad leh. Hynrei ngim lah ban iaid lait ia 
kawei ka jingshisha ba lino uno u nongrwai u ‘jied’ ia ki kyntien 
kiba u kwah ban kren bad kiba don ‘ki jingmut kiba jylliew.” 
Kane hi ka pynpher la u na uno uno u nongkren uba shu kren 
madan. Kane ruh ka pynsngewthuh ia ngi ba ka jingong ha ka 
ktien English ka poetic diction ka mut ka jingiapher hapdeng ka 
ktien jong ka poitri bad ka ktien ba u luk u lak u kren kaba iadei 
bad kano kano ka por. 

Ngi iahap jingmut bad U Dewi Sing haba u ong; ‘ka ktien 
khasi ka dei ka ktien kaba riewspah’ bad ‘don bun ki kyntien kiba 
eh kiba kit jingmut ba jylliew’ bad kiba bun na ngi ngi shem shitom 
ban sngewthuh bha. 

Hooid. don na ki nongthoh poitri kiba ‘jied' ia ki kyntien 
, kiba ‘eh’ bad kiba kyndong kynshrot ne kiba ngim ju pyndonkam 
shuh. Haba kumta hato da kaba pyndonkam ia kiba kum kita ki 
kyntien ka pynlong ia uta u nongthoh uba kham tbit bad uba kham 
shemphang bad baiar jingmut jingpyrkhat ? Kaei kaba pynlong ia 
kata ka rukom thoh bapher bad ba kyrpang (style) ? Hato, ym dei 
ka jingnang jingtip bad jingshemphang ban pyndonkam ia ka 
kyntien ba la jied sani bha ha ka dur kaba ryntih bad ba itynnad ? 

Hato ki kyntien kiba u Dewi Singh u la jied ban pyndonkam haba 
u kren shaphang ka jingieit kumne ; 

Jingieit kam dei lada phi dang lah law 

Bad pynduh noh haba ka dei ban san (Sonnet I) 

Lane, 


Nangta phi apban pynsyaid lem ia nga 

Na ki jingkjap u thah bathar ka tlang, (Sonner II) 

kim ktik jingmut bad pynkie berong ruh ia ka dohnud jong 

ngi. 

Kumno u nongrwai u batai pat haba kyndit u shat ki khmat ia 
kata kaTiewlyngskaw kaba marwei ka paw napdeng ki Theisotti*? 
Ngin sngcw ia tara jingmut bad u haba u ong. 

Ki khmat jong nga ki jngutda jingsuhjer 

(Sonnet III) 

Shuh shuh haba ngi pyrkhat pat shaphang ka jingarsap ka 
jinglongbriew, katto katne ki kyntien ba la jied bad thoh ; 

Bad rnynsiem thok bunsien jingjot ka pun (Sonnet IV) 

bad, 

Ka thok bad hok bunsien ki shong synrap 

Bad thok bunsien na hok ka ju ryngkoh (Sonnet VI) 

ki shoh jingmut katta katta ha ngi : 

Kumno pat ha ka jingwad jong ngi ia kata ka ‘jingsuk ba neh 
ha pyrthei’ kaba ju phet rieh ruh na ngi, ngi shem ia ka 
jingpyngngad rnynsiem ha ka ‘jingiasyllok* sngewbha, bad dei 
hangta ba ki jingkhusiai bad jingpisa jingmut ki ngen. Kaei kaba 
u nongrwai u ong : 

Bad jingsngewsih sngewmat shiphang ka tlor (Sonnet VI) 
ka kren beit sbiak ia kaei kaba u kwah ban kren bad, 

Shipor ka Sotti Juk ha pneh i Mei (Sonnet X) 

kam long ka jingshisha haba ngi pyrkhat ban wad ia kata ka jingsuk 
ha kane ka pyrthei ? 



28 

V. JlNGPYNKUT NlA 

Ngim dei ban iaid kiar ia kawei ka jingiasnoh bad ka poitri, 
kaba lah ban ialam bakla ia ngi ban sngewthuh ba ki sonnet ne 
kino kino kiwei pat ki poim ki dei ki khana iathuh jingshem shimet 
u myllung (autobiography) lane ba pynpaw ia la ka jong ka 
jinglong Iyngba ki poim haba u pyndonkam kum ki kyntien ‘nga’ 
*ngan’ (first person poems). Hooid, ka long kaba shisha ba u 
Petrarch u thoh sonnet ia ka Laura, U Dante ia ka Beatrice, u 
Spenser ia ka Elizabeth bad u Sidney pat ia ka Penelope. Hynrei 
ka long kumne ha baroh ? 

Haba ngi bishar ia kanokano ka jingrwai ngi dei ban kynmaw 
ba ka jingiadei u myllung bad ki jingthoh jong u ka long kaei kaei 
kaba eh ban peiphang katta katta. Ka jingpynpaw ia la ka jong ka 
jinglong Iyngba ki jingrwai kren da lade (first person poems) ka 
pher uwei na uwei pat u myllung. Don katto katne eh ki myllung 
kiba iathuh ne pynpaw ialade. Wat kito ki myllung kiba buhrieh 
bha ia la ka jingmut (subjective) ki thaw dur ia kata kaba ki ong 
ka alter ego ka jinglong la jong kaba ar (second selD ka ban kren 
namar jong ki. Ki kritik ki pyndonkam ia kawei ka kyntien per- 
sona ban kdew ia ka sur kren kaba ngi ioh sngew ha ka jingrwai. 
Don katto katne ki myllung kiba don bun jait ki persona lane ka 
jingkah khmat (masks) kiba Iyngba jong ki ki kren ei ei. 

Kumta ngi dei ban tyngkan ha ka jingbishar ba kano kano ka 
jingrwai ka dei ka khana la jong (autobiography) ne ba ka long 
pat tang ka jingpynpaw ba shem shimet (self expression). Lada 
ngi shim ba kano kano ka jingrwai ka dei ka iathuh khana la-jong, 
ka tarajur bishar jong ngi ka lah da noh lypa shiliang. Ngim don 
jingsngewtynnad shuh ia kata ka jingrwai hynrei ka kylla long 
noh tang ka jingrwai kaba ai jingtip ei ei shaphang ka jingim u 
nongrwai. Hooid ruh ngim dei ban klet ba don ki jingrwai kiba ka 
persona ka iadei dur bad ka jong u myllung bad don ruh kiba lah 
ban pynpher kawei na kiwei pat. 

Ka lynti kaba biang eh ka long ba ngin kham tyngkan ha la ka 
jingbishar jong ngi ia kano kano ka jingrwai ba ka long ka 
jingiathuh khana ja jingim bad jingshem shimet. 

Hynrei ban bishar ia kano kano ka jingrwai kum ka 
jingrwai hi. 

Khatduh, ngi sngew dei baapyni hangne, ba ki sonnet ki dang 
duna katta katta ha ka jylli jong ka Poitri Khasi, bad ki lopg ki 
jingrwai kiba dang shu sdang ban ioh suh ia u thied uba skhem ha 
ka per syntiew ka Khasi Literature. Ngim bakla ban ong ba U 
Dewi Sing Khongdup u long uwei uba la maitphang shuh shuh ia 
kane ka rukom thoh poitri. Ka khyrdop ban rung sha kane ka jylli 
ka plie rynghang bad ka khot ia kiwei kiwei ban rung bad ban 
bteng shuh shuh ia u kynjri thoh sonnet. Lehse, ki sonnet kum ki 
jingrwai ba donbor kim pat ioh lad satia ban ktik ia ka jingmut 
jingpyrkhat uba bun balang. Lehse ruh namar ka kham pyrkhing 
ha ka dur ka dar, kam ai lad ruh ha ka ban pynpaw shabar ia ki 
jingsngew jong ka syrtap dohnud. Hynrei ngi dei ban kynmaw ba 
u nongthoh u long u kynrad halor ka jingnang jingtbit la jong. 
Ka jingrwai ka dei hi ka jingrwai lada ha kano kano ka dur, bad 
“Khmih ha la ka jong ka dohnud bad thoh” ka dei ka jingpyni 
jingmut ba paka eh ia ki myllung namar lada u myllung u khmih 
ha la ka jong ka dohnud un shem shibun kiei kiei nalor kaei kaba 
paw habar. “Dei kumta kein, bad ba kumno u long u myllung, 
“ong u C. S. Lewis. 

Kaei kaba u Dante Gabriel Rosetti u thoh shaphang ka dor ki 
sonnet, ka bang ia ngi ban pynkut pynwai ia kaei kaba ngi la kren 
bad bishar haneng. 

A sonnet is a moment’s monument, 

Memorial from the soul’s eternity 

To one dead deathless hour. Look that it be. 

Whether for lustrial rite or die portent. 

Of its own ardous fulness reverent 
Carve it in ivory or in ebony, 

As Day or Night may rule, and let Time see 
Its flowering crest impearled and orient ; 

A Sonnet is a coin ; its face reveals 

The sould its converse, to what power, ‘tis due’ 

Whether for tribute to the august appeals 

Of life, or dower in Love’s high retinue 

It serve ; or, mid the dark wharf’s covernous breath, 

In Charon’s palm it pays the tool to Dealth. 

VI. Ki Sonnet U Frank M. Pugh 

Ka jingsdang jong ka thoh sonnet ha ka dur jong ka thup ka 
paw lyngba ka kyrteng jong u Frank Marpna Pugh u ba la pynmih 
6 tylli ki sonnet ha ka song jingrwai jong u ba la jer kyrteng Ka 
Phawar Rwai Khasi ha ka snem 1962. Na kine ki sonnet 15 tylli 
ki dci kiba la shim bad pynwan (adapted) na ki katto katne ki 
dkhot jong ka. Kitab Testament Barim. Dei tang ka sonnet kaba 
khatduh ia kaba u F. M. Pugh u la saindur na la ka jong ka sengkhan 
sengpyrkhat. Kumba ka paw, kine ki sonnet kirn shym la ktik la 
ka jingniutdur u ba bun balang bad khamtam eh ia ki riewpule 
bad ki riewthoh namar imat ka don ka jingpyrkhat ba ki long tang 
kum ki jingpynwan ktien, ki bym don jinglong tynrai ei ei ha ki 
Pynban halor kane, kine ki sonnet ki kylla long kum ka jingprat 
lynti shuh shuh ia kum kane ka rukom thoh poitri ha ka thoh ka 
tar Khasi. Lada kine ki sonnet ki long tang kum ki jingpynwan 
ktien pynban ngim dei ban sngewphylla ei ei namar haba ngi phai 
sha ka English Litereshor ka jingsdang ka thoh sonnet ka long 
lyngba u Thomas Wyatt uba shah pyrsad mynsiem ha u Petrarch. 
Kumba la kdew shakhmat, u Thomas Wyatt u la pynwan sha ka 
ktien English ia ki katto katne ki sonnet u Petrarch, bad ka dur ka 
dar jong ki sonnet ruh u la bynshet halor ka nongrim jong ki son- 
net ka Italy. Kumta lada ki sonnet u F. M. Pugh ki long tang kum 
ki jingpynwan ktien, pynban ka long ka jingpynithuh pynithaw 
biang ia kane ka rukom thoh jingrwai ha ka Ri jong ngi. 

Katba lah ban shem ; ka sonnet ba nyngkong duh ka dei kaba 
la mih ha ka kotkhubor. U Lurshai December 1913. Ka kyrteng 
jong kane ka sonnet ka long Immanuel ’ bad ngim lah ban tip pat 
uei u nongthoh jong ka. Kumta u sytnbai jong kane ka rukom 
thoh poitri u la shim por haduh 49 snem ban thylleng lyngba ki 
kti u F. M. Pugh. Ha ka jingshisha u F. M. Pugh u ioh ia ka jaka ba 
kyrpang ha ka histori ka Khasi poitri kum u nongthoh sonnet ba 
nyngkong duh. Ka jingpyrshang une u myllung ruh ka la ai ksai ia 
kiwei pat ban pynroi shuh shuh ia kane ka rukom thoh ha ka poitri 
khasi. 

Ha ka jmgshisha ym da don shibun ban bishar bad buhdor ia 
ki sonnet u F. M. Pugh, hynrei la kumno kumno ngin ia peit tang 
ia ki katto katne ki mat kiba ngi pyrkhat ki long kiba kham kongsan. 
Ia ka jingbishar yn phiah kat kum kine ki harum. 

I 

Ha kaba nyngkong duh ngin iapeit bad bishar shwa ia ka dur 
ka dar jong ki. Baroh ki sonnet ki bud ryntih ia ka dur ka dar jong 
ka Petrarchan ne Italian sonnet. Kumba ki Petrarchan sonnet ki 
long u F. M. Pugh ruh u phiah ia ka sonnet jong u ha ka octave 
bad sestette, ki quatrian ha ka actave ki iaid ryntih shaid ha kane 
ka dur abba abba bad ki tercets ha ki saw tylli ki sestette pat ki 
long kumne cdc ded. Ha ki artylli ki sonnet, kata kaba lai bad 
basan ki tercets ki pher khyndiat bad ki long kumne : cdc ddc. 
Kumba ngi iohi, ka octave ka don ar tara ne hap kynnoh bad ka 
sestette kumjuh. Kumta U F. M. Pugh u la pruid dur thik ia ki 
sonnet jong u ha ka Iynti jong ki sonnet u Petrarch. 

II 

Ka baar bad kumba la kdew haneng, ia ki san tylli ki sonnet, 
u F. M. Pugh u la pynwan na ki katto katne ki dkhot ba ngi shem 
ha ka Baible bad ha kane ka liang u nongthoh u la pyrshang ban 
jied ia ki bynta ki ban iahap dur bad ka shrong ka shrup ka 
Petrarchan Sonnet. Tang ngut nget eh ngi lah ban iohi ba u la lah 
ban leh kumta kata, kumno ba na ka octave u pyrshang ban buh ia 
ka kynja jingkylli ne jingeh ne wallam ia ka jingsngew ba u sngew 
eh bad nangta pat ha ka sestette u pyrshang ban jubab ei ei ne 
‘pyrikut’ ia ka jingsngew ba u sngew. Kumba la ong, ngin iohi ia 
kane ka jinglong tang ngut nget ha ki sonnet balai bacfbasan. 

Kum ka nuksa ban pynskhem ia kane ka jingong, to mynta 
ngin shim tang ia ka sonnet Basan (Ka Jingskhembha U Riewngeit) 
ia kaba la pynwan na ka Kitab Jeremaiah Lynnong 7 ; dk 5,8. 

Ka octave kaba kynthup ia ki artylli ki quatrian ka iaid kumne. 

Kumne u on g U Trai ; kordir i’u briew 
Uba shaniah h’u briew, bad pynlong 
Aktiar ialade hi ka doh la jong, 

U khlad n’u trai ka dohnud kaba sniew, 

Ym kum u dieng ba mih jaka dymmiew, 

Un nym iohi jingbha ba wan ur-long ; 

Hynrei un sah ha jaka ba tyrkhong, 

Ha jaka mluh, sha ba ym ju phohsniew. 

Ha kane ka octave u nongrwai u buh ia ka jingsngew ba u 
sngew, bad kumjuh ruh ia ka jingeh jinghap ba uno uno u briew 
un ioh, bad kata ka long ka jingtim jong U Blei lada uta un kynriah 
la jingshaniah na U bad shaniah pat, ‘h’ u briew. Nangta u bteng 
ruh da kaba ong shuh shuh ba kum uta u briew un long kum u 
dieng ba mih ha ri shyiap (Jaka dymmiew), u bym nym iohi’ ruh 
ia kano kano ka jingbha kaba wan ha u. U pynkut khatduh da 
kaba ong ba uta u briew un shong un sah marwei ha ki ‘jaka 
tyrkhong’ kaba ym ju don ba poi briew. 

A suk u briew uba shaniah h’u Trai, 

U da kyrmen, un long kum dieng b’la thung 
Harud ki um ba suh ki thied sha jngai, 

Jingshit kam lah ban ktah ia ki sla balung ; 

Um khih khuslai ha ki ‘nem sniew ban ring, 

Lymne l’u soh un nym sangeh ban ai. 

Ha kane ka sestette pat, u nongrwai u wallam ia ka kynja 
jubab ia kata ka jingeh jinghap, bad ha ka juh ka por ruh u pynkut 
ia kata ka jingsngew ba u sngew eh. U ong ba uno uno u briew 
pat ‘uba shaniah ha u Trai’ un ioh ia ka jingsuk jong U Blei. U ia 
syriem ruh ia uta u dieng uba la thung harud ki um’ bad uba don ia 
ki thied kiba skhem bad jylliew, bad ba ka jingshit ka sngi kan ym 
lah ban pyntlor pyniap ia u. Kum une u briew un long kum u 
dieng uba la sop ruh da ki sla bajyrngam, bad u ban sei ruh ia ki 
soh bathiang. 

Ill 

Haba ngi bishar la ki sonnet u F. M. Pugh kiba la pynwan na 
ki bynta jong ka Bible sha ki jingrwai, ngi kwah ruh ban kdew ba 

kum kane ka jinglong kam long kaba thymmai. Haba shu kdew 
tang ia kawei ka nuksa, bad haba ngi phai sha ka English Poitri* 
ngin iohi ba u John Milton, uwei na ki myilung bakhraw jong ki 
English, u la pynwan 19 tylli ki poim jong u na ki bynta jong ka 
“Kitab Ki Salm” 

Shuwa ba ngin bishar ia kawei pat ka sonnet jong u F. M. 
Pugh, ka ialam jingmut ia ngi ban kdew ia kawei ka Free Verse . 
Kum ban shu ai ksai ia kane ka phang, ngin buh ia kawei ka 
jingkylli ba hato kano kano ka poim kan hap ban wandur katkum 
ki jingohshrong oh shrup ba la mang lypa bad lada ka iaid lait ia 
kata ka poim ka kylla long ka bym don dor don mur ? Lehse kaei 
kaba u Bose bad u Sterling ki kynthoh ka lah ban jubab ia kiei 
kiba ngi kylli. Kine amgut ki nongthoh ki ong kumne “Ka jingthew 
kam dei kaei kaei kaba kongsan tam kaba ia iaid synrop bad ka 

poitri ngi dei ruh ban kynmaw ba ka jingthew ka dei tang ka 

jainkup jong ka poitri. Ka long kaba shisha ba ka jingthew ka 
* pynphymai bad pynphuh pynphieng ia ka ktien ka poitri hynrei 
ka dor jong ka jingrwai ba la thaw kam shong ha ki jingithiang 
jingitynnad ha ka jingthew”. 1 Nalor kane ngin lap ruh ba don 
bun ki poim badondor ia kiba ym shym la thoh kat kum ki rukom 
barim, hynrei ki phai lyngkdong ia ka dur ka dar ba don jingthew 
ba la bhah lypa. Hynrei ngim dei pat ban klet ba wat lada ki poim 
jong kine ki nongrwai ki long kumta, ka ktien ba ki pyndonkam 
pat ka tuid bad sawa sngewtynnat ha ki tyndong shkor. Kum kine 
ki rukom thoh poim ki khot ki free verse namar ki myilung kirn 
shah teh ialade ha ki jingthew ba la buh la pynbiang lypa. U 
myilung u laitluid ban thoh ia kano kano ka poim jong u katba u 
sngewbit khlem shah pynwit pynthoh shuh, bad ka jingthoh ka 
laitluid katkum ba u sngew shem mynsiem ban thoh. Hynrei 
kumba la kynthuh u H. W. Sten. Kawei kaba donkam ban kynmaw 
da ki kritik, bad kata ka long ba lada ha ka Laitluid (Blank Verse) 
u myilung u dei ban kham pyndonkam da ki kyntien bad sentens 
katba kum ka Grammar, ha ka Laitlan (Free Verse) lei u la dei ban 
phikir bha 2. 

1. Bose and Sterling, Rhetoric and Prosody , P. 137 

2. H. W. Sten, Ka Burom ba la jah , page 6. 

Wat lada ki free verse kim don ka jingthew bathikna ngim 
dei ban sngewthuh bakla ba ki duna dor kum ki poim. Ngi shem 
ba kine ki poim ki don ka ktien kaba tuid bad sawa sngewtynnad 
katta katta. Wat la teng teng ngi sngew ba ka poim ka tuid kum ka 
lat lat, pynban ka dew ka kynting pynhap jai kum ka jingbeh ka 
‘er synrai ha u phlang hi. Hooi'd ka lah ban long ba haba ngi la 
mlien ban pule ia ki poim ba ryntih ha ka jingthew ki free verse 
ki sngewthut sngewwit haba pule bad u thylliej um tuid kumba u 
ju long. Teng teng ruh ngi sngew ba kin kham shoh ha ka jingmut. 
Ka long ruh ka jingshisha ba kine ki rukom jingrwai ki kham eh 
ban pule lyndet khamtam eh da ki khynnah rit. 

Hadien ka jingkdew jong ngi khyndiat ia kane ka phang 
haneng ngin huh ha ki nongpule ban bishar hi la katno u F. M. 
Pugh u la lah ban pynwan sha ka jingrwai (Sonnet ba don jingthew 
ba ryntih ia ka Salm Ba Arphewlai kaba laid katkum kane ka dur 
ha ka Baible Khasi (King James Version), kaba la ju niew hi kum 
ka free verse : 

U Trai u long nongaplangbrot jong nga : 

Ngan ym kyrduh 

U pynthiah ia nga ha ki jaka phlang ba jyrngam ; 

U ialam ia nga harud ki um ba jai jai ; 

U pynphai pat ia ka mynsiem jong nga. 

U ialam ia nga ha ki lynti ka hok na ka bynta ka kyrteng jong u. 

Shisha, la nga iaid ha them ka syrngiew, ka jingiap 

Ngan ym sheptieng ia ka basniew, namar me don ryngkat bad nga. 

U diengduh bad u shanduh jong me ki pyntngen ia nga Me 

siang ka miej ha khmat jong nga ha khmat ki nongshun jong nga. 

Me la sleh ia ka khlieh jong nga da ka umphniang ; 

Ka khuri jong* nga ka shlei, 

Shisha ka jingbha bad ka jingisynei kin bud ia nga baroh ki 

sngi kajingim jong nga ; 

bad ngan shong ha ka iing U Trai junom. 

“U Thai U NoNGAPL/ytfoitooT 

U Trai u long Nongaplangbrot jpn| nga ; 

Ngan nym kyrduh, ha ka jaka phlafpg jyrngam, 
la nga te u pynthiah ; U iai ialam 
Harud ki urn jaijai. Mynsiem saki 
Jong nga u pynphai pat ; na ka byri 
Kyrteng jong U ha lynti hok U lam 
La them nga iaid, symgiew jingiap ngi 
Ngan ym sheptieng, jingsniew ruh ngam 
Namar ma Me bad nga Me don ryngkat 
Diengduh bad shanduh ki pyntngen ; Me siang 
Ka miej ia nga, nongshun ba ap ha khmat 
Khuri ka shlei, ia khlieh Me sleh umphniang, 
Jingbha bad jingisynei ia nga artad 
Km bud ; ha iing U Trai junom Un pdiang. 

(Sonnet 4 ; F. M. Pugh) 




Kuin ka jingianujor, ngin leh biang ha ki nongpule ban bishar 
pat 1 a kane ka SaJm Baarphewlai ha ka kticn English bad ka 
jingpynwan ia ka sha ka jingthew babeit ; 

Fhe Lord is my shepherd ; 

1 shall not want 

He makcth me to lie down in green pastures . 

He leadctli me besides the still waters 
He restorelh my soul. 

He leadeth me in paths of righteousness for Ins name’s sake, 
Yea, though I walk through the valley of the shadow of death, 
I will fear no evil, foi thou art with me, 

Thy rod and thy staff they comfort me. 

Thou preparest a table before me in the presence of mine 

enemies ; 

Thou anointesl my head with oil ; 

My cup runneth over. 

Surely goodness and mercy shall follow me all the days of 

my life, 

And 1 will dwell in the house of the Lord for ever, 

(The Bible, King James Version) 

The Lord to me a shepherd is want therfore shall not I. 

He is the folds of tender grass doth cause me down to lie 
To waters calm me gentle lead, restore my soul doth he ; 

He doths in the path of righteousness for his name’s sake lead me. 
Yea though in Galley of death’s shade I walk, none ill I’ll fear 
Because thou art with me, thy rod and staff my comfort are 
For me a table thou hast spread in presence of my foes ; 
Thou does aniont my head with oil, my cup it overflow. 
Goodness and mercy surely shall all my days follow me. 
And in the Lord’s house I shall dwell so long as days shall be, 
(The whole Book of Psalms faithfully 
Translated into English Meter (the 
“Bay Psalm Book’’) 


IV 

Haba ngi phai biang sha ki sonnet bad kumba la kren haneng 
u F. M. Pugh u la pynwan ia ka dur ka dar (form) bad pyrshang 
ruh ban wallam ia ka phang kren (content) halor ki nuksa jong ka 
Petrarchan Sonnet. Ban kyrshan ia kane ngin bishar mynta ia ka 
sonnet ba khatduh ba la ai kyrteng “ Ka jingsngew pangmet ha ki 
jingshah shitom ” ia kaba u la saindur na la ka jong ka jabieng. 

La phiah ia ka sonnet ha ki ar bynta, kata ka octave kaba iaid 
kumne : abba abba bad ka sestette pat cd cd cd, 

Ha kane ka sonnet yn iohi ba ym shym la phiah ryntih bha ia 
ki jingmut ha ki artylli ki quatrian jong ka octave. Kumta ngi sot 
hangne ia ka octave shwa ba ngin bishar ia ka sonnet baroh kawei : 

“Kynrad” ong u mawdur, “ia nga balei 

Kamon ba biang kumne phi iai pynkhih ? 

Namar ba jngai ia nga phi ieit ban tih ; 

Napoh bad urn ki krem ia nga phi sei; 

Nga nang tharai iing bah phi mut ban tei ; 

Pynban shabar ynda phi wan pynmih. 

Phi thab phi dab ia kumba phi i sih 

Hato balei phim leh kum ia kiwei?’’ 

Kumba ngi iohi ka octave ka wallam ia ka jingkylli ba tyrsat 
da jingsngew lyngngoh. La buh ia ki jingkylli da u ‘mawdur ne 
maw marbel uba ki nongoh dur (sculptors) ki pyndonkam. Hangne 
ngi iohi kumne u nongrwai u wallam ia kawei ka bynta jong ka 
poitri kaba ki khot personification U ‘mawdur* u kwah ban tip 
balei ba u kynrad jong u uba long u nongoh dur u ‘iai pynkhih’ ia 
‘u kamon ka diang’ kaba phawer jingmut ruh ba ka don ka kynja 
jingsngewpangmet ha kane ka jingleh. U ‘mawdur* u la lyngngoh 
ruh balei ba u kynrad u ba la pynlut bor pynlut sor ban wallam ia 
u (mawdur) na ki jaka ba jngai bad napoh ki krem badum’ um 
shym pyndonkam ia u kumba leh ia kiwei kiwei ki jait maw, kata 
ban tei ia ki ingbah* U ‘mawdur* u da sngewlyngngoh ruh ba hadien 
ba la sei ia u shabar na kita ki ‘krem* u kynrad u ‘thab u dab* 
pynban ia u kumba kane ka jingohdur ka pynpaw ia ka jing bym 
khein briew bad ka jingisih ruh. Ka octave kaba pynpaw ia ka 
jingsngew pangmel* jong ka ‘jingshah shitom* ka nang kiew nang 
jur ha ka jingsngew haduh ba ka climax ka kut ha ka jingkylli. 
Kane ka octave ka buh ia ngi ha ka jingsngewlynga bad kaba 
pynmih ruh ia ka kum kane ka jingkylli kaei ka jingmih jingmyntoi 
bad jingdonkam na ka jingleh baroh ? 

Ka sestette pat kaba ong kumne : 

“A i bih katno nga ie it phim tip” 

Kynrad u ong, ‘ia phi nga iai im sngi, 

Shimiet shimiet sharak ngam ju pynlip ; 

Pyrthei baroh jingphylla kin iohi ; 

Jingtrei bastad ha phi ki khmat kim klilip ; 

“Ba kumta kein, iai shah ngan trei suki.” 

Ka jubab lut ia jingkylli, bad ka pynshai ia kaba dum ; bad 
loit lut war ia u syrdoh ka jingwit jingwa baroh. 

Hangne ka jubab ka phawer jingmut ia ki arty 11 i kiei kiei bad 
kata ka long ia ka jingieit ia ka jingohdur ne ka jingangnud u 
nongrwai ban phalang ia ka jingieit lyngba ka jingohdur halor u 


4 

mawdur. Dei lyngba kane ka jingthrang jingangnud ka dohnud ba 
u nongrwai u ‘ia im sngi, ban trei haduh ‘shimiet shimiet sharak 
ngam ju pynkhlip’. 

Nalor kata ruh lyngba kane ka ‘dur’ ka jingoh dur jong u, kan 
paw hangne ia ka jingbuhrieh ka dohnud, bad ban pynlyngngoh, 
bad, 


“Pyrthci baroh jingphylla kin ioh. 

Hangne ruh ngi iohi ba ka don ka jingkyrpad na ka ‘Jingtrei 
bastad’ ba u trei kan pyniapngiah ia baroh haduh ba ‘khmat’ bapeit 
‘kirn khlip’ bad ban pynpaw shisha ruh ba kane ka dei ka jingtrei 
lyngba ka jingangnud ka dohnud barhem bad badap. Khadduh u 
nongrwai u ong ba namar u don ka jingthmu ka ba khraw, u mawdur 
un klet shipor ia ka jingsngewpang met bad ba un ‘iai shah’ ba un 
‘trei suki\ 

Hangne ngifn lah ruh khlem da kdew shikyntien arkyntien ba 
katei ka sonnet ka pher hi bak ha ka dur thoh jong ka na kawei 
pat. Ka long ka jingshisha ba ngim ju khamlap koit ia ka sonnet 
ba la pruid dur ha ka rukom jingkren. Kajingphiah iaka jingkren 
jong ki arngut ha ki ar bynta lyngba ka octave bad sestette ki 
wailam ia ka kynja jingsngew dkoh kaba pynthut ia kata ka 
jinglong tylli mlun kawei ka jingsngew kaba ju shem ha ka son- 
net. 

VII. Ki Sonnet U S. J. Duncan 

U Simon Jenkin Duncan Hoojon u dei sa uwei pat u nongrwai 
sonnet bad ia ki sonnet jong u lah ban iohi ha ka kot bala jer 
kyrteng Ka Tiewlarun bad kiwei pat ki Syntiew ba la pynmih ha 
ka snem 1968 (First Edition). Ha kane ka song (Kiwei Pat Ki 
Syntiew) ngin lap ia ki saw tylli ki sonnet, bad kita ki long 
“Khathynniew uRymphang 1964’ ; *Lum Sohpetbneng,' I Simkhar 
Iba lap' bad ‘ Myllung ka Ri Pyngngad ( So So Tham)' Ia ka 
jingbishar bad buhdor jong ngi ia kine ki sonnet lah ban phiah ha 
ki katto katne ki bynta. 

I 

Mynta ngin shim shwa ia ka dur thoh (rhyme scheme) kaba 
une u nongrwai u la pyndonkam ha ki sonnet jong u. Haba shu 
kren kyllum ka dur ka dar jong lai tylli ki sonnet kiba wan ha 
khmat, ia kiba la jer kyrteng ter ter haneng ka bud ia ka 
Shakespearean sonnet ; bad ka ba saw (Myllung ka ri pyngngad) 
ka dur thoh ka ‘iasyriem ia ka Petrarchan sonnet. Ngi ong ia syriem 
namar ka don ka syrngiew jong kane ka rukom dur thoh. 

Ki lai tylli ki sonnet ‘ Khathynniew Rymphang' 1964' "Lum 
Sohpetbneng ' had 7« 1 Simkhar Iba lap ' ka dur thoh ka iaid 
ryntih kumne : abba edde efef gg. La phiah ia ki sonnet ha ki lai 
quatrian bad kawei ka couplet. Wat lada ngi iohi ba ia ki sonnet 
la phiah ha ka dur ka dar ka Shakespearean sonnet, pynban ka 
jingpynphai ia ki jingmut ha ki quatrian kumba ngi lap ha kiwei 
pat ki English sonnet ka kham rieh ha badum, bad ka couplet ruh 
kam kham da tied tyrnem dain kumba la mang ia ka ban leh kumta. 
Ia kane ka bynta ngin sa kdew hadien haba ngi pyrshang ban thir 
bad thain bad bishar buhdur ia ki poim kawei hadien kawei. 

Ka sonnet ka basaw (Myllung ka ri pyngngad) ka pher bak- 
ly-bak ha ka dur thoh na kitei haneng bad ka iaid kumne abba 
ccdd eef gfg ia kaba ngim ju kham lap koit ha kiwei kiwei ki dur 
thoh jong ki nongrwai sonnet. Ia kane ka sonnet ngi lah ban ong 
ba ngin phiah ha ki quatrian abba ccdd bad ryngkoh ia ka cou- 
plet ee hapdeng bad nangta pynkut biang ia ka sonnet da ka 

quatrian Jgfg. Kumba la on g ngim ju kham shem ia kane ka dur 
thoh hangno hangno. Nangta pat, ngin lah ban pur nia hangne da 
kaba ong ba kane ka sonnet ka don tang artylli ki quatrian kata 
abba na basdang bad fgf# kaba pynkut bad ki couplet ce del ce ki 
wan rung hapdeng ki artylli ki quatrian ! Lada ka couplet ka don 
ka jingtrei kam bad jingmut ba kyrpang ba la ju pyndonkam da ki 
nongrwai sonnet kumba la kdew ha ki bynta ba shakhmat kumno 
pat ngin ong shaphang kiba kum kine ki jait couplet bym pat ju 
kham iohi koit hangno hangno. Ia kane ka bynta ngin sa kdew 
hadien haba ngi bishar pat ia kajingpynphriang jingmut lyngba 
ki bynta baiasnoh bad*ka sonnet halor ka phang kren. bad haduh 
katno ki long kiba ryntih nc bym ryntih ne lehse ka dei ka 
jingpyrshang u nongrwai ban shem thymmai ei ei ha ka dur thoh 
jong ka jingrwai sonnet bad haduh katno u lah ne duna ha kane. 
Nalor karie ngi iohi ruh ba ka jingwan rung jong ki hendeca syl- 
lables ha ki lai tylli ki sonnet, bad hato ka dei ka jingleh ba pyrkhat 
lypa, ne ki long kum ka jingpynwit pynthut ha ka jingthew ka 
poim, la kane ka bynta ruh ngin sa ia peit hadien. 

II 

Kumba la kdew sha ki bynta kiba shakhmat bad ba hadien ba 
ka sonnet ka la roi ki nongrwai kirn shym la shad tawiar shuh tang 
ha ka jylli ka phang kren jong ka jingieid bad kumba shu sot biang 
ia kaei kaba la kren shakhmat, ka sonnet ka la phriang ia ki 
thapniang bad kdup hapoh jong ka ia ki phang kren ba bun jait 
kiba iasnoh bad ki bynta ka longbriew man birew ne ka imlang ka 
sahlang. Kumta ki nongrwai ki la shim ia ka kabu lyngba ka son- 
net ban kren ne pasiaw ne pyrta ei ei ia kaei kaba ki sngew katta 
katta ne ia kaba ki sngew eh ia kano kano ka jingshem jingkynduh 
ha ka jingim. Kumta, ka sonnet nalor ba ka long ka kynja atiar ka 
kren ei ei ia ka jingieit, ka long ruh ka atiar ka poitri ia kiwei pat 
ki jingpyrkhat ne jingkyrang ka dohnud briew. 

U S. J. Duncan u shim ruh ia ka sonnet kum ka ‘turoi’ ban 
pynbha ia ka jingieit ri jong u. la kane ruh ngim dei ban sngew 
phylla ei ei namar ngi iohi ruh kumno u John Milton u put turoi ia 
ka jingpyrkhat bad jingsngew jong u halor ka synshar khadar ne 
ka sain hima sima lyngba ka sonnet jong u. 

Na ki saw ty Hi ki sonnet ba u S. J. Duncan u la thoh lai ty Ili ki 
shad tawiar ia ka phang kren jong ka mynsiem ieit ri. Hangne 
lehse, ka kyntien ‘mynsiem ieit ri' ka lah ban ialam bakla ban 
pyrkhat ba ki thapniang jong ka ki piai\ bad kdup ia ki sawdong 
pud ka India, hynrei ngin hap pynkhim ia ka jmgmul jong ka tang 
ha ki sawdongpud jong ‘la-ka Ri’ bad kylla kyntien da kaba ong 
mynsiem- ieit-la-jaidbynnew la jong. Ngin sa kdew biang ia kane 
ka bynta shadien. 

Ill 

‘ Khadhynniew Rymphang 1964’ ka dei ka sonnet kaba ngin 
shim nyngkong eh ia ka ban bishar buhdor. Lehse, kaei kaba kane 
ka sonnet ka don ban ong, ngi sngew ba la shu kut noh bad ka 
jingiaid jong ka por. Hynrei ngim dei ban klet pat ba kano kano 
kajingrwai ka don hi la kajingrnut kaba kham ngamjylliew ban 
1 a kaei kaba shupaw habar bad dei kane kaba pynlong ruh ia ka 
poim kaba ithiang bad ba kren briew. Nalorkata ruh u nongrwai 
lyngba ki kyntien bym buhrieh jingmut, u kren sbiak ia kaei kaba 
u kwah ban kren. Kata ruh ka long sa kawei ka jinglong ba itynnad 
jong ka poim. Kum u briew u bym lah ban iaid lait na kaei kaba u 
la lakynduh ki jingsngew badap ki kyrsoi na ka shadem jong u bad 
ka mynsiem ieit la jaitbynriew ka pawshynna hangne. 

Ka dur thoh ha kane ka sonnet ka iaid rvntih. kata, ha ki 
cjuatrion abba cdcdefefgg kaba pynphai ia ki jingmut katkum ba 
ki ju leh. Kaba kham pher ka dei ka quartian ka ba lai kaba don 
artylli ki jingkylli kiba ktik jingmut katta katta ha ka jingiadei 
bad kane ka sonnet ne bad jingsngew u nongrwai. Ka jingieit la 
jaidbynriew ka kren jam katta katta lyngba kine ki jingkylli. Ngi 
iohi ruh ba u nongrwai u kwah phawer jingmut ia ka dur arsap 

baphong da jinglong briew, bad ka jingkylli ba hato kita ki ‘ummat’ 
bajaw ‘jrip jrip’ ki long tang 'ban shu dep’ bad hato ruh kita ki 
jingthoh, jingkren shitrhem ki long tang ban jah kwah ? Kine ki 
pynpaw shisha ia kaei kaba u nongrwai u sngew shon eh kumba la 
kdew haneng. 

Ka jingjubab u nongrwai ia kiei kiei baroh lyngba ka couplet 
kaba i kumba kam don ia ka jingtied tyrnem, ka wallam hi ia ka 
kynja jingpynkut jingpynwai ia ka sonnet bad ki kyntien ‘sang’ 
bad ‘Lehmynleh’ kiba u nongrwai u pyndonkam bad ia kiba la 
tyrsat da ki jingmut kiba shlei hapoh., ki pynshisha ia kata. U 
nongrwai u sngew ruh ba ka jingkyndiah na ka kamram bad 
jingkitkhlieh ka dei ka ‘sang’ bad ka jinglong arsap arphong kaba 
u khot ka ‘Lehmynleh’ ka long kaei kaei ka jinglong baisaitmet 
katta katta bad kaba khang lynti ruh bad ‘pynkiew kyrdan' ia ka 
rynieng ka jaitbynriew. 

Haba ngi phai pat sha ‘ U Lumsohpetbneng' ka dur thoh, kumba 
la kdew, ka bud hi ia katei ka sonnet haneng, Kane ka sonnet ka 
pynskhem shuh shuh ia kata ka mynsiem-ieit-la-jaitbynriew kaba 
u nongrwai hi um riej ban kren shitrhem. Kawei ka jingbymryntih 
ha ka ne ka sonnet ka long ba ka lain banyngkong ka iaid ha ka 
hendeca syllables. Hynrei ia kane ka jingbym ryntih ha ka dur 
thoh sonnet, ne ka jingpynkhein ia ka ain ba la buh kam long kaba 
phylla. Kum ka jingkdew nuksa ngi lap ruh kumno u John Keats 
ha ki katto katne ty Hi ki sonnet jong u, u pyndonkam ia ka alex- 
andrine (12 kynnoh shi lain) bad kumjuh ruh da u Lord Byron 
haba u thoh ia ka octosyllables (8 kynnoh shi Iain) ha kawei na ki 
sonnet jong u. 

Kawei kaba i kumba ka paw ka long ba u nongrwai u thmu 
ban phiah ia kane ka sonnet ha ka octave bad sestette. Hynrei, ka 
jingdon jong ka couplet ba pynkut ka pynartatien ia kane ka 
jingpyni nia. 

Ha ka quatrian banyngkong u nongrwai u buh arty Hi ki 
jingkylli kiba long kum ki jingpynphalang jingmut. Ki kyntien ba 
u la buh ki long kum ka kynja jingkren iathuh (form of address) ia 
u Lum Sohpetbneng. U nongrwai u kdew ba une u lum u ba long 

kum ka ‘syrwet’ jong kita ki ‘khyndai sha jrong’ bad ki ‘hynniew 
ha tbian’ u la ‘khoi synlen’ bad hato kane ka lah ban long ‘naduh 
ba sdang ka por hi ? Kawei pat ka jingkylli ba pynphalang jingmut 
ne pynpuson ka long ba lehse ka jingkylla dur jong u lum ka lah 
ban long na kadaw u ‘thlen mynder’. Lehse ka jingmut ka iasyriem 
bad kaei kaba u V. G. Bareh u rwai dap mynsiem da ka jingieit 
haba u ong : 

Hapdeng ki bor pyrthci pynswai 

Ba thew ban sait jinglong tynrai. 

Ka quatrian ba ar ka kham sngew shitrhem shuh shuh, bad ka 
don hi ka syrngiew ka jingpynshai ia ka jingmut ne jingsniew. U 
nongrwai u ong ba u lum sohpetbneng urn dei ruh tang u ‘syrwet’ 
hynrei ha u ruh ka paw kata ka ‘main’ ki kpa tymmen ka Ri, bad 
katba kane ka dang sah ka jaitbynriew ka ‘shngain’ ka ‘tngen’ bad 
kumta, u kylla long u ‘Lum Khasi basympain ia ka jaitbynriew 
baroh kawei. Hynrei kumba pom pyrthat, u myllung u pyrta pat 
da ka jingkthang ban ong kumne 

Hynrei mynta, Ko Lum Sharai Masi ! 

bad ki jingkylli ba pynkut ia kane ka quatrian ka ‘syep jongno ka 
tuid ? Shano kajah ? ka ieh ia ngi ha ka jingpuson, jinglynga bad 
jingkhihwin. 

Ki Iain ba dang sah, lada ngi shim ia ki kum ka sestette ne sa 
kawei pat ka quatrian bad ka couplet , kam pynhun ei ci bad leh 
kumta. Shisien peit ka couplet ba pynkut ka i kumba ka iatuid 
lang bad ka quatrian ka balai bad kam pynpher ei ei ialade kumba 
ka dei ban leh ha ka sonnet. 

U nongrwai u pyrshang ban jubab ei ei da kaba u kdew ba 
haba ka jaitbynriew kam niewkor shuh ia la u ‘Lum’ ne ia ka 
‘Ramew kata ka jaitbynriew kam don shuh la ka nongrim. Ka 
couplet kaba pynkut pynwai bad kaba i kumba ka long ka 
jingpyntam na kaei kaba la biang kaba ong kumne : 

Ngi sdien lade ha suin ia la ka rngiew 

Ka jaitbynriew ka syier ka her syrngiew ! 

La don ia ka jingtied tyrnem ia kaei kaba u nongrwai u sngew 
katta katta ha ka dohnud. 

‘Ia I Simkhar Iba lap ’ ka long sa kawei pat ka sonnet bad ka 
durthoh jong ka ka bud hi kum 1 a kitei arty 11 i haneng ( abba cdcd 
efef gg). Haba shu kren kyllum kane ka sonnet ka iasyriem ia 
‘ Mxltung ka Ri Pyngngad ha ka rukom pynphai ia ki jingpyrkhat, 
tangba ka don noh ka coupler kaba kut kaba kham i donbor kat 
kum ka kamram ha ju khim lynti ha ka couplet kan long kumta. 

Kawei ka jingiapher khyndiat ka long ka jingwanrung jong ki 
lain laitylli (6, 1 2 bad 14) ia kiba la thoh ha ka hendeca syllables. 
Katno kine ki lain ki ryntih ne khlem ryntih ha ka jingthew ne ba 
ki long ka jingthut ha ka dew ne khriang ngin sa kdew khyndiat 
harum. 

Haba ngi bishar bha, 7 a 1 Simkhar Iba lap ’ ka la jan kot sha 
ka sonnet ba paka kata haba thcw ia kane ka jingrwai lyngba u 
diengkot ba laju buh lypa. U nongrwai u la jan lah ban pynphai ia 
ki jingmut jingpyrkhat lyngba ki quatrian bad ban pynkut pynwai 
da ka couplet . Pynban nalor kane, ka don ruh ka jingiohi ba ka 
sonnet kam shym la bud paka ia ka Shakespearean sonnet, hynrei 
ka khun ranab sha ka Petrarchan sonnet. Ngi lap arty Hi ki jingkylli 
ha ki quatrian ba nyngkong bad baar. Ki jingkylli ba nyngkong 
kaba u nongrwai u la buh haba u puson bad sngewdap mynsiem ia 
‘i simkhar iba iap' bad ia iba u lap ba i thiah ‘lyngkdop lyndang 
ha trai u dieng sohplom' ka long ‘kaci ka daw ba phi iap. phi dkut 
mynsiem ?’ Ia ka quatrian ka baar la buh ia ka hapoh kawei ka 
jingkylli kum jingpyrkhat ba ka don ka jingiamai hapdeng ma i 
bad ‘shikpa shikmie' bad i phet mynmiet na ba rich tngen na u 
thah sha u dieng ba khlem jingkah bad ka jingiap ka wan namar 
ka jingshoh u thah. Hato u nongrwai u kylli ba ka lah ban long na 
kata ka daw. 

Ka sestette ka pyrshang ban jubab ia kaba kylli da kaba ong 
k ki daw ki lap bad phi’ bad ia kane ka jingiap kaba pynsngew 
myllung mynsiem kam shym la lah ban ioh ia ka jingisy nei bad 
jingsngewlem ne jingjaw ummat. Ka jingsngew sangsot ia kata 
ka jingiap ba jar jar ka dap miar ha ka dohnud u myllung, uba 
pynpaw ba u don ka jingsngew bad jingtiplem ia ki para baim ha 
mariang baroh. Ka jingwallam ia ka kynja jingpynkut ne 
jingsngewhun ka long lyngba ka couplet ; 

J met jong phi ka Mei Ramew kan peit : 

Mynsiem ? Nga ngcit sha la Nongthaw kan leit. 

Haba ngi phai biang sha ka jingwanrung ki henclecci syllables 
ha ka sonnet, ka jingkylh ka mih ba balei u nongrwai um shym la 
pynwan ia ka dur thoh ba ryntih kata ha ka decasyllabics ! Ngi 
iohi ba ha ka jaka’ ha u dieng ‘ (lain 7) la thoh l h’ u dieng khnang 
ban pynryntih ia ka jingthew jong ka lain. Lada ka long kumta 
balei ba ym shym la buh V u’ thah, (lain 5) ; T i bam (12 lain) 
bad ‘1* u Nongthaw (lain 14) khnang ba ka sonnet kan iaid beit 
laid ryntih ha ka jingthew ? Hynrei ka long ka jingshisha ba haba 
pule ia kine ki Jain ka jingthew kam sngewdon jingiaphcr ei ei 
bad ka dew ne khriang ba tuid ha ki kyntien ba la pyni jingmut 
ban leh kumta. 

Mynta ngin iaphai ban bishar ia ka sonnet bakhatduh 'Myllung 
ka Ri Pyngngad' ka poim kaba u S. J. Duncan u rwai ia uwei pat 
u myllung bad ia kiba ngi ju shem ruh ha ka English poitri. Kum 
ka nuksa ngin iohi kumno u William Wordsworth u rwai ia u John 
Milton ha kawei ka sonnet (England, 1802) jong u, ngin iohi ruh 
kumno u P. B. Shelly ha ka sonnet ba kyrteng To Wordsworth bad 
u Sidney Kcyos ha ka William Wordsworth ki rwai iaroh ia u 
Wordsworth pat. Lehse, kane ka sonnet u S. J. Duncan ka long 
kaba ngim kham ju shem koit ha ka Khasi Poitri ha kaba uwei u 
nongrwai u rwai ia uwei pat. 

Ka dur thoh jong kane ka sonnet ka pher bak-ly-bak na kiwei 
pat ki laitylli ki sonnet bad kaba ngim ju kham shem koit ha kino 
kino kiwei pat ki sonnet. Ka dur thoh ka iaid kumne : abba ccdd 
eefgfg. Ka jingwanrung jong ki couplet ce dd ce hapdeng ka long 
kaei kaei kaba iphylla bad sngewphylla katta katta. Hangne ka 
pynshoi ia ngi ban kylli la u nongrwai u don jingmut lypa ne em 
ban wallam ia kaei kaei kaba thymmai ha ka dur ka sonnet bad 
ban ym shu pdiang tang ia kaei kaba la don lypa ne pruid dur 
mynshuwa. Kane ruh ka pynphalang jingmut ia ngi, ban kdew ia 
kiwei pat ki poim kiba u S. J. Duncan u buh, ha ki line rhyme ne 
leonine ki triplet ne tercet bad kiwei kiwei de. Kane ka pynpaw 
ba une u nongrwai u dei u nongshna ne nongohdur ba don sap, 
kata u artist ba sngewthuh ia kaei ban leh. Kane ka pynphalang 
jingmut ruh ia ngi sha kata ka jingiapher hapdeng ki nongthoh ne 
myllung jong ki poim ba ju khot Classicism had Romanticism , ha 
ka English Litereshor. Kane kam dei ban ialam bakla pat ia ngi 
ban ong ha ka histori ka thoh ka tar Khasi ka don kum kane ka 
rukom phiah ha ki poim bapher bapher kumba ka English 
Litereshor ka long. Hynrei kaei kaba shu kwah ban ong ka long 
ba lada ki nongthoh poitri jong ngi ki ioh pateng ia kaei kaei na ki 
nongthoh ka ri England, u S. J. Duncan ruh u pyrshang ban 
pynithuh thymmai ia kiwei pat ki rukom thoh halor ka jingtip jong 
u ia ka English poitri. Kane ka long ka jingpyrshang ba dei ban 
ioh iaroh khamtam ha ka jingiadei bad ka Khasi Poitri kaba i 
kumba ka shu ksaid hajuh shi hajuh. 

Ngi la ia kdat khyndiat na kaei kaba ngi ia kren bad mynta 
ngin ia phai biang ban bishar ia ka sonnet ba la kdew. Haba shu 
shim tang ia ka phang-kren ka sonnet 1 Myllung ka Ri Pyngngad ’ 
ka hap hapoh ka jy Hi jong ka Petrarchan sonnet ha kaba, kum u 
John Milton, la pynwan ia ka octave bad sestette ban ia tuid lang 
bad ba ym don kano kano ka jingpynhiar mynsiem ne 
jingshongthait ha ka dew ne jingmut jingpyrkhat ha ka poim. Ka 
sonnet, kumba u nongrwai hi u la kdew, ka dei ka poim shaphang 
u Soso Tham. U plie ia ka sonnet da ka quatrian. 

Khublei iaphi ! Myllung ka ri pyngngad! 

“Ki sngi Barim” na thwei ka Por phi khwai, 

Ki Hok u “Hynniew Trep” ngi ioh ban mad, 

Shispah hynniew phewsan symboh phi ai. 

Ka jingpynshat jingmut ha kane ka quatrian kadei ia ka poim 
u Soso Tham. Ki Sngi Barim U Hynhiewtrep kaba kynthup ia ki 
shispah hynniewphewsan dkhot ne symboh, bad na ka bynta kane, 
u nongrwai u dap miar da ka jingsngewnguh. Ki kyntien, ‘thwei 
ka Por* lehse ki pynshai jingmut ia ngi ia kito ki kyntien. ‘Naduh 
ba sdang ka ‘Por (Lum Sohpetbneng) kaba thmu ia kawei ka 
jingmut hi. 

Ka quatrian ka baar kaba iaid kumne : 

U Blei u ai ia phi ka buit ka bor 
Pyrkhat pyrdain. Mano te ban buh dor ? 

Ki ktien sawa sngewthiang jylliew jingmut 
Ki iai sawa, ka Iyer kan sieng khlem kut. 

U nongrwai u phai pat ban kren shaphang kata ka sap ne ka 
bor jabieng kaba U Blei hi u la ai ha u Soso Tham bad ba uno uno 
um lah ban buh ia u mawser babiang ‘dor’ ha ka tarajur ka 
jingbishar jong u. U myllung u pynkut da kaba ong ba ka jingrwai 
Ka Sngi Barim U Hynniewtrep hi baroh kawei ia kaba la pruid 
durda ki ‘kyntien batuid sngewthiang jylliew jingmut, kan ‘iai 
sawa’ bad iai kren briew na kawei ka por sha kawei pat. 

Tang shi kyntien ar kyntien ngin kdat na ka phang bad shu 
kdew khyndiat ia ki couplet. Ha kane ka quatrian ngin iohi ia ki 
couplet kiba ktik ia ka jingmutdur jong ngi. Na kiwei kiwei ki jait 
couplet ngi lap ruh ia kita kiba ki khot ki open ne run on couplet 
namar kirn pynkut ei ei hynrei ki iai bteng shawei pat. Kawei ka 
nuksa kaba ngi lah ban shim hangne ka dei ka couplet jong ka 
jingrwai 4 My last Duchess' da u Robert Browning kaba plie ia ka 
jingrwai kumne : 

That’s my last Duches painted on the wall, 

Looking as if she were alive, I call 
That piece a wonder 



48 


Ngi lah ban ong ba kitei ki couplet u S. J. Duncan wat lada 
kim shym iaid ha ka juh ka dur thik kum ki open couplet , ki shu 
pynktik jingmut ei ei ban pyrkhat shaphang jong ki. 

Ka sestette kaba pynkut ia ka sonnet kumne : 

Ka jaitbynriew sha kliar u skong phi rah, 

Ka dien ba rim katto la neh, kam jah, 

A ! ba ngan ieit kum phi ia la ka Ri ! 

Ban ieit burom ka ktien 1 Mei la jong ! 

Katta syrtok ka jingburom ia phi ! 

Kumta ban im kumta ban kiew sha jrong ! 
ka wallarn hi ngut ngetia ka kynja jingpynkut iaka jingsngew ba 
u nongrwai u la pruid dur ne lamkhmat ha ka octave. Ka couplet 
kaba sdang ia ka sestette ka dei ka jingbteng na ka octave bad i 
kumba la shu bthat jubor ia ka na ka octave. Hynrei kumba la 
kdew shakhmat hangne ruh ngi lap ia ka jingiatuid lang jong ka 
octave bad ka sestette khlcm kano kano ka jingsangeh ha ka kdew 
ne jingpyrkhat ne jingsngew. Kane ka couplet ka dei ka kynja 
couplet ba ki khot closed couplet ha ka jingiadei bad kane ka 
sonnet namar ka jingkut ka jingrwai ka i kumba ka dei ban kut ha 
kane ka couplet. Shikyntien ki Shakespearean sonnet ki pynkut 
da ka closed couplet , kaba mut ka jingmut jingpyrkhat la khang 
ne pynwai da kane ka jait couplet , bad kaba mut ruh ba ka don ia 
ka jingmut ba shitylli mlun kawei. 

Hangne u S. J. Duncan urn lah khlem da dap mynsiem haba u 
pyrkhat shaphang ka jingtrei u Soso Tham kaba la rah ia ka 
‘jaitbynriew sha kliar u skong’ bad kata ka dien barim kaba u 
Soso Tham u la buh dak ha ka histori jong ka por hi, kan ‘neh' 
bad ym jah shuh shirta. 

Ne ka kren iano re, u phai pat mynta sha ka kren ma-ladc ha 
ka sur ktien ka lam sha ka sneng ka pyni. U kyntu ia ki longdien 
ba ka kamram ba hajrong tarn ka long ban ‘ieit burom ia la ka ri, 
bad ban ieit burom ka ‘ktien i Mei’ kumba la pyni nuksa da u 
myllung Soso Tham, U S. J. Duncan hi u shim ia u Soso Tham 

kum u nongmait phang ia ka nuksa ba janai tam ia kaba baroh ki 
longdien kin bud bad ka jingthmu jong ka mynta hi ka long : 

Kumta ban im, kumta ban kiew shajrong. 
kumba u Soso Tham u la leh ha ka jingim jong u na ka bynta ka ri 
bad la ka jaitbynriew. 

Haba ngi pynkut pynwai ia kane ka jingbishar buhdor jong 
ngi ki sonnet u S. J. Duncan, ngim lah khlem da shah pynshoi 
biang ban ring jingmut na ka sonnet ‘ Myllung ka Ri Pyngngad' 
sha kawei ka poim, kaba la ai kyrteng ‘ Ka Mynsiem Ba Shynrang ’ 
ha ka jingiadei jong ki bad ka dur thoh. Ka poim, 4 Ka Mynsiem 
Ba Shynrang' haba peit ia ka i kumba ka don ka syrngiew ka 
sonnet bad ia kane ka jingrwai la pynmih nyngkong duh ha ka 
thup jingrwai u Soso Tham. Ki Poetry Khasi ha ka snem 1931. 
Kane ka poim ka kynthup 14 lain kumba ki sonnet ki long tang ba 
ka kut noh tang katta. Ka dur thoh ka jan ia iaid kum ‘ Myllung ka 
Ri Pyngngad tangba ka pher noh ha ka quatrian ka baar kaba ka 
dur thoh ka long : cdcd. Ka phawer jingmut ia ngi ban pyrkhat ba 
i mat ba ka la don ka jingialam jingmut ban thoh sonnet ha kine ki 
por. Ha ka jingshisha. 4 Ka Mynsiem Ba Shynrang ’ ka la dei ban 
long ka sonnet banyngkong tam ha ka jingsdang thoh poitri une u 
nongrwai. Ka long ruh kaba shisha ba ka don ia ka syrngiew ka 
jingiasyriem ha ka dur ka dar na ka jingpynphai jingmut hapdeng 
ar tylli kine ki poim. 

Ill 

Ha kane ka bynta ka jingbishar ngi shu phai khyndiat ban 
peit ia kawei na ki jinglong u S. J. Duncan kum u myllung bad 
kata ka dei ka ‘mynsiem leit la ri bad jaitbynirew’ ia kaba une u 
myllung urn shym la artatien ban pyrta da ki kyntien kiba jam. 
Kumba la kdew shakhmat ha lai tylli ki sonnet, u S. J. Duncan u 
kren ia kane ka phang kaba u sngew katta katta. Kum u briew u 
bym riej ban pyrta pyrthei ia la ka jingsngew, u shim ruh ia ka 
sonnet kum ka atiar ban ialap ia ka jingieit la jaitbynriew la jong. 
Ngi iohi kumno u pynrem bad u dumok jur ia kito ki arsap arphong 
kiba shu pynpaw ia la jingieit-ri tang na ki rymmiang shyntur jong 
ki, kata Iyngba ka ‘thoh’ bad ‘kren shitrhem tang ban jah kwah\ 
bad la kane ka bynta u pyrta shla kumne : 

ka leh mynleh kam ju kyntiew 

Kyrdan ia ka rynieng ka jaitbynriew 

(‘Khathynniew Rymphang, 1964’) 

bad katkum ka jingiohi jong u kane ka ‘Lehmynleh’ ka long ka 
jingpyniap ia la ka ri bad ka jaitbynriew hi. 

Haba u S. J. Duncan u phai pat ban kren ia ka jingkah dum ba 
tap lup ia ka ri mynta, bad haba ngi klet noh bad khlem khein 
shuh ruh ia la ka nongrim, u ong kumne pat : 

Ngi sdien lade ha suin ia la ka Rngiew, 

Ka jaitbynriew ka syier , ka her syrngiew 

(Lum Sohpetbneng’) 

Nalor ki sonnet, u pyrta shnong ruh lyngba kawei ka jingrwai 
l Na u Lum nga peit' kumne : 

Ki ummat ka Um kaba iam ki wan lang ha Khwan. 

Lashai ngin kynthlab, ngin sa pah narud um kum ki han, 

bad. 

Ngi iaksaid dohiap ban pynneh, ban pynsah l’i nongrim 

Ba tyllep ka umsaw ngi kner la ki kti ban lait im. 

Katno ka pynsyier pynsheptieng ia ngi ban iohi ba ka lawei 
ka ri ka don ha ka jingdum bad jingma, bad kumjuh ruh ban phawer 
jingmut kumba ym i don jingkyrmen ei ei shuh. Hynrei pat hato, 
kirn ky 11a long ki kyntien ba kyrsiew ia kiba iohthiah na ka 
jingkynoi jong ka por ? 

Nangta, haba u kren ia u Soso tham pat ba u la trei minot thop 
bad lah ban sei ia u soh ka jinglehshitom jong u lyngba kata ka 
buit ka bor pyrkhat pyrdain, ba la ai da u Blei’ katno u nongrwai 
u sngewhun bad sngewbha mynsiem bad dap miar da ka 
jingsngewnguh na ka bynta ka ri, bad ong kumne ia u, 

Ka jaitbynriew sha kliar u skong phi rah. 


Ka jingbuh da ki dak kynriang ha ki lain poitri ba la sot 
haneng ka dei da une u nongthoh. 

